Kao jedan od najvećih svetskih prodavaca proizvoda za kućnu opremu, IKEA se oslanja na MOOD: rešenja za profesionalnu instalaciju i servisiranje kritičnih komponenata audio sistema i Background muzike na više od 30 lokacija u Severnoj Americi. MOOD: takođe pruža slične usluge IKEA korporativnim kancelarijama, skladištima i distributivnim centrima. Od 2014. do 2017. godine, MOOD: je realizovao ukupno 65 naprednih projekata audio sistema na više od 30 novih i postojećih IKEA lokacija, od analogno-digitalnih nadogradnji do kompletnih instalacija zvučnih sistema.\nUspeh u bilo kom partnerstvu započinje od strane posvećenog stručnjaka koji radi sa zajedno sa klijentom na projektu, upravlja i izvršava sve definisane zadatke od početka do kraja. Da bi se postigao ovaj cilj, klijentu smo dodelili Premier Executive Account koji služi kao jedinstvena tehnička tačka kontakta za kompaniju, pružajući pouzdanog eksperta za sve svoje audiovizuelne potrebe. Ovaj pojedinac nastupa kao produžetak IKEA brenda, ostvarujući vizije klijenta na svim A/V projektima.\nSa svim novim digitalnim zvučnim sistemima, korisnici i saradnici IKEA, na lokacijama gde su instalirana naša rešenja, imaju veću jasnost zvuka nego ikada ranije. Instaliranjem novog sistema za montažu i povezivanje, MOOD: tim je pomogao da IKEA poveća operativnu efikasnost na ovim lokacijama, uz istovremeno obezbeđivanje minimalnih troškova i nesmetanog servisiranja za buduće popravke i nadogradnje.\nZa MOOD: završetak ovih instalacija je stvorio pouzdan okvir koji se može primeniti i na buduće projekte slične veličine, uključujući tekuću i nedavno završenu instalaciju u Las Vegasu, Burbanku, Memphisu i Rentonu. Krajnji rezultat: puno poverenje i sigurnost kompanije IKEA u uspešnom ishodu bilo kog audiovizuelnog poduhvata koji oni odluče da preduzmu.\nKompanija DaFratello je ekskluzivni predstavnik kompanije MOOD: za tržište Srbije i slična rešenja su već realizovana u preko 500 prodajnih i uslužnih objekata na teritoriji naše zemlje.\nCategory: Fratello VestiBy Aleksandar Pasic 14. септембра 2017.\nTags: #mood #ikea #music\nPreviousPrevious post:Restorani budućnosti su stigli u SrbijuNextNext post:Orderman ručni terminali za bežični sistem poručivanja i naplate


U četvrtak navečer je u visočkoj Galeriji “Likum '76” svečano otvorena izložba Likovnog kruga “Female”, u kojem se sa svojim radovima predstavlja šest ženskih autora i to Amna Sofiæ, Meliha Družiæ, Amira-Emina Pašaliæ, Alma Islambegoviæ, Mirsada Čajlakoviæ i Hašija Hafizoviæ. Izložbu su organizovali Udruženje građana likovnih umjetnika Visoko, Galerija “Likum '76” i Bošnjačka zajednica kulture “Preporod” Zenica.\nO samoj izložbi je govorio likovni stvaralac Alija Kulenoviæ, koji je ujedno i član UO BZK “Preporod” iz Zenice, dok je izložbu svečano otvorio akademski slikar iz Visokog Mensur Verlaševiæ. Svi zaniteresovani æe izložene radove moæi pogledati narednih dana u visočkoj galeriji.\nOkončani pregovori o privatizaciji: Prevent preuzima KTK Visoko


Mobilni parkovi | Kontejneri InfoKontejneri Info\nČesto se na ovim našim prostorima, komentariše kako ništa dobro ne dolazi iz Amerike. Međutim nas je jedna ideja koju smo pronašli pretražujući internet, izuzetno zainteresovala. U suštini se ne radi samo o ideji i ne samo o jednom sprovedenom projektu u Americi, već o nekoliko projekata koji su zaživeli.\nNakon velike finansijske krize, koja je potresla Ameriku pa posle i skoro ceo svet, prodaja nekretnina je skoro zamrla, a interesovanje poslovnih ljudi za investiranje u nekretnine je znatno opalo. U to vreme je prodaja svake pa i najmanje nekretnine, smatrana dobrim poslom i svaki iznos zarade je bio dobrodošao.\nI pored svega cene pojedinih kuća u Americi se penju ka svom istorijskom maksimumu. Dok opet sa druge strane stižu informacije da zarade građana ostaju iste ili se čak smanjuju. Zbog toga potreba za pristupačnom cenom stanovanja, sve više postaje potreba mnogih porodica, i to ne samo onih u Americi. Mada možemo na neki način reći da je slična situacija i kod nas, veliki je broj podstanara, koji bi želeo trajno rešiti svoj stambeni problem.\nSve veći finansijski problemi, mnoge građane Amerike, a naročito penzionere, motiviše da kupe mobilne kuće. Za izuzetno korektne sume novca, građani mogu kupiti mobilnu kuću i na taj način ipak mogu postati vlasnici sopstvene nekretnine. Koliko bi kupovina nekretnine značila svim ljudima koji su podstanari, nije potrebno posebno objašnjavati.\nKada je svom prijatelju rekao da planira kupiti takozvani „Park sa mobilnim kućama“, prijatelj mu je kratko odgovorio da je lud. Da mu je to neko predložio pre više godina, rekao je da ga ne bi uspeo u to ubediti. Moguće su dve varijante iz ove zanimljive priče, prva je da iznajmljujete manji plac porodicama koje imaju ili bi kupile mobilnu kuću i na vaš plac ih montirali i u njima živeli. Pri tome im naravno morate obezbediti sve potrebne priključke za vodu, struju i kanalizaciju. Druga mogućnost je da na svom većem placu, kupite i postavite više mobilnih kuća i pojedinačno ih prodajete ili eventualno iznajmljujete.\nObzirom da ovaj tip naselja u Americi postoji, pretpostavljamo da postoje i zakonska rešenja koja su odobrena od strane te države. Trenutno nemamo saznanje da li postoji zakonska regulativa u našem okruženju za ovaj ili sličan tip naselja. No sigurni smo da bi na ovaj način veliki broj podstanara uspeo trajno rešiti svoj stambeni problem i to po izuzetno pristupačnim cenama. Eventualni najam ovih kuća, bio bi izuzetno pristupačan i podstanarima.\nAli svako prema svojim željama i naravno realnim mogućnostima. Naravno da su u opciji i druge mogućnosti u vezi mobilnih kuća, ali smo se trenutno vezali za ovu temu o kojoj bi svi zajedno mogli razmisliti. Nemaju svi oni koji su podstanari mogućnost da kupe kuću ili stan u većim gradovima, ali više ovakvih naselja u manjim sredinama van većih gradova, verujemo da bi moglo rešiti veliki problem mnogih porodica. U celu priču bi se mogle uključiti arhitekte, proizvođači mobilnih kuća, ali i država, a možda baš i vi koji trenutno čitate ove redove.


Kristofer Hil: Severna Koreja ima izbor izmedju diplomatije i sankcija\nAmerički pregovarač na šestostranim razgovorima o severnokorejskom nuklearnom programu, Kristofer Hil, rekao je da ta zatvorena komunistička zemlja ima izbor da se priključi diplomatiji ili trpi posledice sankcija.\nPomoćnik državnog sekretara Kristofer Hil je rekao novinarima u kineskoj prestonici da njemu i njegovim kolegama pregovaračima iz Severne i Južne Koreje, Japana, Rusije i Kine, predstoje teški dani. Hil je danas doputovao u Peking. Razgovori o severnokorejskom nuklearnom programu se vode s prekidima od 2003. Pjongjang ih je bojkotovao od novembra prošle godine, iz protesta zbog sankcija koje su toj staljinističkoj državi uvele Sjedinjene Države zbog navodnog falsifikovanja američke valute i pranja novca. Ubrzo posle isprobavanja nuklearne bombe u oktobru, Severna Koreja je pristala da nastavi pregovore. Uz opasku, kako ističe, da sada mora da se smatra nuklearnom silom i da neće odustati od svojeg oružja sve dok Sjedinjene Države ne promene, kako Pjongjang kaže, svoj neprijateljski stav prema Severnoj Koreji. Hil je rekao da je vreme da Severna Koreja počne da sprovodi sporazum iz 2005. i uništi svoje nuklearno oružje u zamenu za pomoć i bezbednosne garancije Sjedinjenih Država i drugih zemalja. Delujući nestrpljivo zbog cenjkanja Pjongjanga, Hil je istakao da su pregovori sada došli do važne raskrsnice.\n«Ili možemo da odemo na diplomatski kolosek, ili ćemo morati da krenemo mnogo težim putem, koji obuhvata sankcije i koji će, rekao bih, biti veoma štetan za ekonomiju Demokratske Narodne Republike Koreje.»\nUjedinjene nacije su uvele Severnoj Koreji posle nuklearne probe sankcije, ali nije jasno koliki je njihov efekat. Kina i Južna Koreja oklevaju da kazne svog komšiju. Severna Koreja traži da Sjedinjene Države ukinu svoje finansijske sankcije kao uslov za pregovore. Hil kaže da je njegova delegacija spremna da razmotri to pitanje u okviru odvojene radne grupe, ali da se stvarno pitanje odnosi na pridobijanje Severne Koreje da preduzme konkretne korake prema denuklearizaciji.


Petak, 19.04.2019 06:48\n25.04.2018 22:52 zrklik.com 1516\nNa gostovanju u Pančevu fudbaleri Radničkog nakon vođstva Dinama od 2:0 uspeli su mnogo boljom igrom da u drugom poluvremenu stignu do boda i odigraju svoju prvu nerešenu utakmicu u dosadašnjem toku prvenstva rezultatom 2:2. Prva prilika dogodila se u 15. minutu, kada je igrač Dinama Arbutina izveo slobodan udarac sa 18. metara, ali na sreću prečka spašava gol, nedugo zatim golman...\n25.04.2018 22:22 FK Mačva 1604\nTreća utakmica play-out faze takmičenja Super lige Srbije, između Mačve i beogradskog Rada u Šapcu, završena je bez golova. Remi je doneo po bod i jednoj i drugoj ekipi koji ipak ima veliki značaj u daljem nastavku završne faze superligaškog takmičenja. Nakon današnjeg susreta, šabačka Mačva zauzima četvrto mesto na tabeli play-out faze takmičenja sa 21 bodom. Na trećem mestu je Radnik...\n25.04.2018 21:44 Administrator 861\nOd starta je Voždovac krenuo silovito i u 4. minutu preko Mašovića došao u vođstvo, Mašović je prodorom po levoj strani napravio sebi poziciju za šut i postigao lep gol iz “mrtvog ugla”. U 9. minutu još jedna prilika za Voždovac, pokušao je Luković, lopta je skakutala kroz kazneni prostor, ali gola nije bilo. U 16. minutu opet preti Luković. Ovaj put sa distance, ali lopta odlazi preko gola. U...\n25.04.2018 21:41 Administrator 741\nFudbaleri Čukaričkog poraženi su u 3. kolu plej-ofa Super lige Srbije od Crvene zvezde rezultatom 3:0 (0:0). Strelci za domaći tim bili su El Fardu Ben u 61, Nemanja Radonjić u 77. i Luka Adžić u 84. minutu meča. Čukarički je odlično odigrao prvo poluvreme, gde nije dozvolio domaćem timu da se razigra. Zvezda je imala samo jednu priliku preko Pešića sredinom prvog poluvremena, dok je u našem...\n25.04.2018 20:29 sportdc.net 634\nFudbaleri Bajerna i Reala sastaju se u Minhenu u polufinalu Lige šampiona. Dvomeč iz kojeg će pobjednik u borbu za trofej ujedno i repriza prošlogodišnjeg četvrtfinala, kada je Real, uz nekoliko grešaka na štetu Bavaraca uspio da se plasira dalje i kasnije osvoji evropsku krunu. Bajern je već osvojio Salataru u Njemačkoj, a obezbijedio je i plasman u finale Kupa. Sa druge...\n25.04.2018 20:24 sportdc.net 24\n25.04.2018 19:07 zrklik.com 1430\nU drugoj utakmici baražne serije za opstanak u Superligi, klečanke su sinoć pobedile u G.Milanovcu domaći Takovo ZVezda Helios sa 3:2 (22:25 25:19 22:25 25:22 18:16) i time povele sa 2:0 u seriji do tri pobede. Devojke iz Kleka su posle velike borbe nakon 140. minuta, pred oko 800 gledalaca, došle do brejka. Zbog velike važnosti meč je obilovao sa dosta uzbuđenja. Vodile su domaće...\n25.04.2018 17:08 juznevesti.com 2369\nU pretposlednjem kolu najjačeg domaćeg takmičenja u futsalu niški Kalča trebalo je da gostuje Novom Pazaru, ali se to nije dogodilo jer se Nišlije nisu pojavile na ovoj utakmici. Utakmica je registrovana sa službenih 5:0 u korist Pazaraca, a potpredsednik Kalče Dragan Đorđević objašnjava da je prevoz bio obezbeđen igračima, ali se oni nisu pojavili. Od Disciplinske komisije Fudbalskog...\n25.04.2018 15:20 sportdc.net 564\nTačno godinu i sedam dana kasnije ista scena. Opet Real na putu do svog trona prolazi mračnim minhenskim kvartom sa klempavkom” u naručju, a Bajern mu priprema zamku i želi da mu oduzme sve šampionske moći, napokon. Prošlog aprila dva teškaša evropskog i svjetskog fudbala plesala su obostrano po ivici pakla i raja četvrtfinala, pa se zamijenili, a na kraju je Real uspio prvi da prođe kroz...\n25.04.2018 15:19 sportdc.net 21\n18.04.2019 Prva liga u bovlingu (18. kolo)\n18.04.2019 Šapčani u subotu gostuju ekipi Bačke\n18.04.2019 Lajović dominantan protiv Tia za četvrtfinale Monte Karla\n18.04.2019 ABA liga i dvostruki aršini: Zašto nije bilo izbacivanja iz ''Morače'' sinoć ?\n18.04.2019 Brodarcu ceo plen protiv Romantičara\n18.04.2019 Kosanović: Priželjkujemo pobedu\n18.04.2019 Sramota i bruka


Karačić: Vijeće ministara BiH dat će potrebne garancije - bhrukomet\nKaračić: Vijeće ministara BiH dat će potrebne garancije\nOdržan je sastanak između predstavnika Rukometnog saveza i predstavnika Ministarstva civilnih poslova BiH. Kako nam je kazao Smajo Karačić, generalni sekretar Rukometnog saveza BiH, Vijeće ministara dalo je podršku projektu organizacije Svjetskog rukometnog juniorskog prvenstva koje će se u našoj zemlji održati naredne godine.\nIako je održavanje ovog najvećeg sportskog događaja nakon Olimpijskih igara 1984. godine bilo dovedeno u pitanje, prema Karačićevim riječima, Vijeće ministara BiH osigurat će garancije za održavanje ovog događaja u iznosu od 30 miliona eura, koliko je tražila Međunarodna rukometna federacija.\n"Mi smo danas iznijeli činjenično stanje i mislim da neće biti problema kada je u pitanju garancija. Oni nisu tražili samo garanciju, već i dvorane, hotele, i ostale detalje, a ujedno i podršku javne vlasti", kaže Karačić za Klix.ba.\nPošto su svi čelnici IHF-a trenutno na Olimpijskim igrama u Londonu, generalni sekretar RSBiH kaže kako će im garancija o podršci vlasti biti dostavljena početkom septembra.\nŠto se gradova tiče, utakmice bi se trebale igrati u Sarajevu, Zenici, Doboju, Živinicama, Visokom, Mostaru, Banjoj Luci i Ljubuškom. U Doboju, Živinicama, Mostaru i Ljubuškom planirana je gradnja novih dvorana.\n"U Sarajevu imamo Skenderiju i Zetru, u Zenici Arenu koja apsolutno ispunjava uslove, u Banjoj Luci imamo dvoranu Borik, kao i u Ljubuškom. Sve su to dvorane u kojima se održavaju međunarodna takmičenja. Mi smo htjeli da se izgrade i rekonstruišu još neke dvorane da bi nakon Svjetskog prvenstva ostala neka infrastruktura, ali s obzirom na teške finansijske trenutke, to će biti malo teže", pojašnjava Karačić.\nCijeli problem u vezi sa davanjem garancija nastao je zbog tromog političkog aparata i molba, koju je Rukometni savez BiH uputio Vijeću ministara, nije stigla na vrijeme. Ukupni troškovi organizacije Svjetskog juniorskog rukometnog prvenstva iznose 2,5 miliona KM. Od ovog iznosa država bi trebala osigurati 1,4 miliona KM.


Novim elektronskim registrom velike finansijske uštede, uštede u vremenu i lakše i uspešnije poslovanje stranaka .\nU okviru projekta "Unapređenje poslovnog okruženja na lokalnom nivou kroz regulatornu reformu" uspostavljen je elektronski registar administartivnih postupaka koji sadrži preporuke za pojednostavljenje istih, koji će sutra biti promovisan privrednim subjektima i javnosti.\nDanas je održana poslednja obuka članova radne grupe, službenika i koordinatora na temu sprovođenja usvojenih preporuka, odnosno pribavljanja dokumenata po službenoj dužnosti.\nPredsednik opštine, Milisav Mirković, naglasio je danas da su preporuke usvojene kroz proces regulatorne reforme i kao takve su uvedene u sistem rada opštinske administracije donošenjem odgovarajućih pravnih akata. Takođe, predsednik opštine je danas rekao da se usvojene preporuke odnose na preciziranje rokova za pregled i rešavanje predmeta, eliminaciju nepotrebnih dokumenata i pribavljanje dokumenata po službenoj dužnosti, smanjenje i ukidanje pojedinh taksi, uvođenje standardizovanih obrazaca i slično.\n- Današnja obuka je bitan segment jer se time značajno ubrzava sam administartivni postupak, uspostavlja se kvalitetna i efikasna komunikacija kako između samih odeljenja Opštinske uprave, tako i sa republičkim i lokalnim javnim preduzećima i ustanovama, preporuka je Predraga Cvetkovića eksperta "Optimusa" - Centra za dobro upravljanje.\nCvetković je danas prezentovao podatke koji su postignuti eleminisanjem pojedinih dokumenta ili koji se pribavljaju po službenoj dužnosti, tako da od ukupno 182 administrativna postupka u upravi, pre usvajanja preporuka za pojednostavljenje bilo je 591 dokumenata, a sada ih ima za iste postupke ukupno 350, a kako je danas najavljeno, tokom sutrašnje prezentacije biće predstavljene i druge povoljnosti i uštede uspostavljanjem registra.\nNačelnica Opštinske uprave Gorica Petrović potvrdila je danas da je doneto Uputstvo za sprovođenje administrativnih postupaka nakon regulatorne reforme u Opštinskoj upravi, po kome će se već od ponedeljka rukovoditi zaposleni i korisnici elektronskog registra.


Savet za nacionalnu bezbednost traži nastavak dijaloga s Prištinom\nBeta 13. marta 2017. 15:35\nSavet za nacionalnu bezbednost Srbije na današnjoj sednice zatražio je nastavak dijaloga sa Prištinom, kao i poštovanje medjunarodnog pravnog poretka, rezolucije 1244 i Briselskog sporazuma.\nU saopštenju nakon sednice Savet je kao zabrinjavajuće ocenio inicijative za prekid dijaloga Beograda i Prištine, kao i za formiranje Vojske Kosova.\n„Savet je obavezao organe Srbije da se svim političkim i diplomatskim sredstvima suprotstave destabilizaciji stanja na Kosovu i Metohiji, kao i stvaranju takozvane vojske Kosova, što bi ugrozilo opstanak Srba u južnoj srpskoj pokrajini.\nIstovremeno, Savet je pozvao Srbe na Kosovu i Metohiji da potpuno jedinstveno sa državnim organima Republike Srbije politički istupaju i štite interese našeg naroda i naše države“, navedeno je u saopštenju.\nOcenio je i da ne postoji mogućnost značajnijeg ugrožavanja mira i bezbednosti, ipak, ukazano je i na to da je situacija u regionu izuzetno turbulentna i složena.\n„Srbija je uložila ogroman napor da u ovom delu Evrope budu sačuvani mir i stabilnost, kao i da budu uspostavljeni dobri i prijateljski odnosi izmedju različitih naroda, etničkih i verskih grupa. Ipak, bez našeg uticaja, postoji opasnost širenja političkih sukoba unutar pojedinih država u okruženju, koji su podstaknuti, kako domaćim razlozima političke netrpeljivosti, tako i značajnim uplitanjem stranih civilnih i vojnih obaveštajnih službi.“, navedeno je u saopštenju nakon sednice.\nUkazano je i da je zadatak svih organa u Srbije je da ne dozvole bilo kakvo prelivanje političkih, ali i drugih sukoba na ovdašnju teritoriju, kao i da poštuju nezavisnost drugih država i ne mešaju se u njihove unutrašnje stvari.\nIstovremeno, Savet je obavezao državne organe da u skladu sa svojim nadležnostima učestvuju u saradnji sa Srbima u regionu koji se nalaze pod političkim pritiscima centralnih vlasti u pojedinim državama Zapadnog Balkana, uz puno poštovanje teritorijalnog integriteta tih država.\nNa današnjoj sednici Saveta za nacionalnu bezbednost, kojom je predsedavao predsednik Srbije Tomislav Nikolić, prisustvovali su i premijer Aleksandar Vučić, ministar odbrane Zoran Djordjević, ministar unutrašnjih poslova Nebojša Stefanović i ministarka pravde Nela Kuburović.\nPrisustvovali su i načelnik Generalštaba Vojske Srbije general LJubiša Diković, direktor Kancelarije za Kosovo i Metohiju Marko Đurić kao i direktor Bezbednosno-informativne agencije Aleksandar Djordjević, direktor Vojno-bezbednosne agencije general Petar Cvetković, zamenik direktora Vojno-obaveštajne agencije Zoran Stojković i državni sekretar ministarstva spoljnih poslova Ivica Tončev.


Патријарх у Бањалуци: Ви сте доказ да Бог није оставио свој народ\nHomeRegionPatrijarh u Banjaluci: Vi ste dokaz da Bog nije ostavio svoj narod\n22/10/2021Redakcija BALKAN TVRegion, Vesti, za slajder0\nBANJALUKA- Patrijarh srpski Porfirije rekao je danas u Banjaluci da je narod tih krajeva najbolji mogući dokaz da Bog nije ostavio svoj verni narod.\nPatrijarh Porfirije rekao je da je ispunjen radošću, radošću u Duhu Svetome i Gospodu Isusu Hristu i Bogu ocu što je došao u Banjaluku – divni grad i u ovu blagoslovenu zemlju, prenosi Tanjug.\n„To što se u Republici Srpskoj i na ovim prostorima vera probudila iz pepela jeste dokaz da je Crkva Hristova na ovim prostorima nešto što nikada nije prestalo”, rekao je patrijarh Porfirije.\nCvijanović: Dolazak patrijarha veliki dan za Banjaluku i RS\nBANJALUKA- Predsednica Republike Srpske Željka Cvijanović kaže da je dolazak Njegove svetosti patrijarha srpskog Porfirija u Banjaluku veliki dan za taj grad i Republiku Srpsku.\n„Dobro došli, Vaša svetosti” , napisala je predsednica Srpske na Instagramu.\nSrpskog patrijarha su dočekali episkop banjalukčki Jeferem, predsednica RS Željka Cvijanović, predsednik Narodne skupštine Srpske Nedeljko Čubrilović, srpski član Predsedništva BiH Milorad Dodik, kao i drugi predstavnici javnog života RS i Banjaluke.


Brčić, Kafedžić i Larson razgovarali o aktivnostima u borbi protiv korupcije\nSavjetnik Larson i šef Ureda Kafedžić su iskazali očekivanja za nastavak dobre saradnje, koja je započeta još u prvom dijelu mandata ministrice Brčić\nMinistrica pravde i uprave Kantona Sarajevo Lejla Brčić održala je prvi zvanični radni sastanak sa šefom Ureda za borbu protiv korupcije i upravljanje kvalitetom KS Erduanom Kafedžićem i savjetnikom za borbu protiv korupcije u tom uredu Erikom Larsonom, koje je informirala o svim planiranim aktivnostima gdje očekuje saradnju i podršku Ureda, a među kojima je i donošenje zakona o nepotizmu u okviru kojeg bi Ured svakako imao posebnu ulogu.\nSavjetnik Larson i šef Ureda Kafedžić su iskazali očekivanja za nastavak dobre saradnje, koja je započeta još u prvom dijelu mandata ministrice Brčić.\nTakođer su prezentovali i sve aktivnosti na kojima je Ured radio proteklih godinu.\nIzmeđu ostalog, upoznali su ministricu Brčić sa provođenjem Uredbe o kontroli javnih nabavki u KS. Iznesena su obostrana mišljenja da je u narednom periodu potrebno centralizirati provođenje javnih nabavki, radi finansijskih ušteda u godini ekonomske krize kao i prevencije korupcije.\nRazgovarano je i mogućnostima dopune postojećih registara sa dodatnim podacima u cilju osnaživanja sistema proaktivne transparentnosti, kao i o uvođenju novih registara, prvenstveno registra dodjele poticaja i grant sredstava.\nDogovoreno je i da se u narednom periodu organizuje tematska sjednica na kojoj bi novim članovima Vlade KS bile prezentovane izvršene i planirane aktivnosti u oblasti borbe protiv korupcije.\nJedna od tema sastanka je bilo i kreiranje ovogodišnjeg budžeta koji će zbog aktuelne pandemije i ekonomske krize uzrokovane njom biti značajno manji, a što automatski znači i manje sredstava i za ovaj ured u smislu garantovanog zakonskog minimuma.\n– Insistirat ću da sredstva namijenjena ovom uredu, naravno ukoliko to bude moguće, ostanu barem na dosadašnjem nivou, jer su neophodna, prije svega, kao podrška vašem kapacitiranju, s ciljem izvršavanja svih aktivnosti koje su planirane u značajnom obimu – kazala je ministrica Brčić.\nDogovoreni su i najavljeni naredni sastanci ovog tipa na kojima će se u buduće redovno razmijenjivati sve neophodne informacije i aktivnosti, koje trebaju pridonijeti dodatnom unapređenju efikasnosti rada i djelovanja Ureda, ali i Ministarstva u ovoj izuzetno značajnoj oblasti, saopćeno je iz Službe za protokol i press KS.\n#izdvojeno#Lejla Brčić#erduan kafedžić#Erik Larson\nLarson: Nadamo se da će Sporazum poslužiti kao model za druge nivoe vlasti u BiH\nKafedžić za Fokus: Otkrili smo 48 lažnih diploma, najviše je zloupotreba pri zapošljavanju


Dve deonice budućeg auto-puta koji će povezivati Beograd, Banja Luku i Sarajevo, prema projektu Saobraćajnog instituta CIP, imaće 63 mosta, 13 nadvožnjaka i 22 tunela. Saobraćajni institut CIP izradio je celokupnu projektnu dokumentaciju za dve deon...\nGradnja novog mosta na Savi trebalo bi da počne 2020. godine, rekli su za eKapiju iz Saobraćajnog instituta CIP, koji je izradio idejni projekat mosta. Izvesno je da će pre gradnje novog Stari savski most biti izmešten, a o dve varijante, odnosno dv...\nPotprеdsеdnica Vladе Srbijе i ministarka građеvinarstva, saobraćaja i infrastrukturе, prof. dr Zorana Mihajlović, razgovarala jе juče (12.03.2019) sa invеstitorom, projеktantom i izvođačеm radova na budućеm auto-putu Bеograd-Sarajеvo o dinamici i po...\nZašto u Srbiji puca asfalt, i to na završenim i još neotvorenim deonicama koridora 10 i 11, kao i ko je za to odgovoran, pitanja su koja se sama nameću. Virus U1 se iz Uba proširio i na Prosek. Ovo je interna šala među građevincima za pukotine koje ...\nU očekivanju da tokom leta počnu radovi, ubrzano se radi na pripremi dokumentacije za izgradnju auto-puta od Kuzmina do Sremske Rače. Izrada plana detaljne regulacije za novi infrastrukturni koridor poverena je CIP iz Beograda a u projekat je uključ...


Grude u derbiju kola bolje o Mire – Svijet Rukometa\nHome / BiH Rukomet / Premijer liga (Ž) / Grude u derbiju kola bolje o Mire\nGrude u derbiju kola bolje o Mire\nRedakcija 10. Novembra 2019.\tPremijer liga (Ž) 333 Views\nNakon poraza u prethodnom kolu od ekipe ŽRK Krivaja, večeras su rukometašice Gruda na domaćem terenu, u okviru sedmog kola Premijer lige BiH za rukometašice, savladale ekipu Mire iz Prijedora, rezultatom 44:26.\nNapad grudske ekipe je također funkcionirao dobro, pa je u 8.minuti već bilo 5:0. Prijedorčanke su svoj prvi gol dale u 9. minuti , a drugi u 15. U drugom dijelu prvog poluvremena ekipa Mire je ipak poboljšala efikasnost pa je do kraja poluvremena postigla još 7 golova ,ali je zato primila još 10, pa je rezultat poluvremena bio 19:9.\nPrva polovina drugog poluvremena je protekla u izjednačenom rezultatu pa je u 46.minuti on glasio 29:19.Tada Gruđanke furioznim tempom prave 8:1 u periodu od 46. do 53. minute. Do kraja utakmice prednost domaće ekipe je bila do +19 (43:24),a krajnji rezultat je bio 44:26.\nHŽRK Grude: Darjana Vukliš, Medina Klepo, Nikolina Brnada, Amanda Marić 4, Josipa Zubac, Andrea Soldo, Ana Nikić, Nikolina Vukčević 9, Milica Globarević 6, Leontina Vujić, Lejla Kasumačić 10, Klara Mikulić 5, Karla Lovrić 1, Anđela Boras 1, Diana Pelivan 2, Nikolina Knežević 6 Trener: Zlata Zubac\nŽRK Mira: Bogdana Sekulić, Dragica Gligorević 1, Azra Bašanović 7, Šejla Ganić, Anja Suvajac, Duška Tintor 3, Jelena Miljuš, Nikolina Mutić, Milica Bilbija , Dragana Mutić 3, Anđela Stojanović 6, Jelena Mutić 6, Marija Gligorević


Transferi igrača do 31. avgusta\nObjavljeno 23.08.2015. u 09h\nFudbalski savez Srbije doneo je Odluku da Letnji registracioni period u 2015. do 31. avgusta. Prelazni rok mogu da koriste igrači svih uzrasta, svih stepena takmičenja, sa ispisnicom, eventualnom brisovnicom ako menjaju teritoriju saveza ili potvrdom o neizvršenoj preregistraciji.\nIgrači amateri svih stepena takmičenja koji su u klubu proveli najmanje jednu godinu. mogu da menjaju klub i bez ispisnice, ali uz zahtev dostavljen klubu preporučenom poštanskom p šiljkom i eventualnom brisovnicom. Tokom jedne sezone igrači mogu da budu registrovani za tri kluba, a mogu da nastupe za dva.\nTo znači da igrači koji na početku sezone (15/16, 22/23, 29/30. avgust) igraju za jedan klub, a iskoriste kraj Prelaznog roka i potom igraju za drugi klub, nemaju pravo nastupa za treći u slučaju korišćenja Zimskog registracionog perioda. Igrači klubova svih stepena takmičenja, rođeni 1997. godine i mlađi, mogu da se registruju sa potrebnom dokumentacijom za novi klub do 31. decembra 2015. godine sa pravom nastupa danom objave u Službenom listu „Fudbal“.\nTagovi:fudbal, Fudbal, prelazni rok, registracija


IBM obećao 100 puta brže kvantne računare - BIGportal.ba\nIBM obećao 100 puta brže kvantne računare\n7 Februara, 2021 7 Februara, 2021 0519\nKompanija IBM najavila je kako očekuje da se, u dogledno vreme, brzina kvantnih računara uveća za čak 100 puta.\nOni su predstavili poboljšan softver za kvantno računanje, a planiraju da u naredne dve godine naprave i aplikacije koje bi, zahvaljujući kvantnim računarima, mogle da reše probleme u vezi sa veštačkom inteligencijom, ili da vrše složene finansijske proračune.\nVeći deo softvera biće napravljen koristeći “open-source” tehnologiju, zahvaljujući kojoj bilo ko može da pomogne poboljšanju tehnologije kvantnih računara, a kako IBM navodi u saopštenju, oni se upravo i oslanjaju na pomoć svih koji žele da doprinesu da do “stostrukog ubrzanja što pre dođe”.\nOvo je samo deo napora koji velike kompanije ulažu kako bi približili “običnim ljudima” načine na koji funkcionišu kvantni računari i kvantna tehnologija uopšte, s obzirom na to da čitava priča nije dovoljno razvijena i da je prilično teško iskoristiti kvantne računare za izvršavanje svakodnevnih proračuna.\nSoftverska ubrzanja koja se očekuju, mogu značiti da se zadaci za koje je danas potrebno nekoliko meseci, zapravo urade za nekoliko sati, što bi kvantne računare dosta približilo klasičnim (naravno, uz mnogo veće mogućnosti).


IBF RASVETNI SISTEMI je specijalistička firma koja se bavi konsaltingom, projektovanjem i prodajom projektnog osvetljenja, sistema upravljanja, kao i sistema sigurnosnog osvetljenja i dojave požara.\nFirma je deo IBF GRUPE, koja uspešno posluje na tržištu od 1995. godine, kroz svoje kancelarije u Zagrebu (sedište) i Beogradu. Široka ponuda, kvalitetna usluga i zastupanje renomiranih evropskih proizvođača omogućila je IBF GRUPI delovanje na području regiona i šire.\nSa svojim timom od dvadesetak visokoobrazovanih stručnjaka, brojnim referencama u 25 godina iskustva kao i renomiranim partnerima, IBF GRUPA u segmentu svog delovanja garantuje kvalitet, pouzdanost i profesionalizam.\nVrhunska informatička i tehnička opremljenost firme, kao i moderan poslovni prostor sa showroom-om svetlosnih instalacija, demo centrom za upravljanje i sigurnosne sisteme, osiguravaju vrhunsku podršku našim klijentima i partnerima.\nVizija IBF-a je biti poželjan i pouzdan poslovni partner, percipiran na tržištu kroz vrhunsku stručnu podršku i profesionalni pristup. Tržišno prepoznatljiv kao 'solution provider' koji nameće trendove u projektovanju, nudi kompletna i optimalna projektna rešenja. IBF je 'kuća specifičnog identiteta' koju čini grupa profesionalaca vođena strašću, motivacijom i uspehom.\nMisija firme temelji se na individualnom pristupu svakom projektu, profesionalnim uslugama i stručnoj podršci na najvišem nivou, koji održavamo kontinuiranom nadogradnjom znanja i informacija o novim tehnologijama, kao i unapređenjem poslovnih procesa, proizvoda i usluga.\nsaradnja sa 25+ renomiranih proizvođača\nproizvodi raznih namena i kategorija\ncustom proizvodi i svetlotehnička rešenja\nOptimalna svetlotehnička rešenja\nKompletna projektna rešenja\nosvetljenje / upravljanje / sigurnosni sistemi\nkonsalting / projektovanje / prodaja / implementacija / postprodaja\n10 specijalista za osvetljenje\n5 projekt menadžera\nINO logistika / RS logistika / finansije\n2000+ referenci raznih namena\nZagreb (sedište) / Beograd\nRealizacija projekata van regiona


O nama – Bonex Inženjering\n? Resavska 36b/21, 11000 Beograd, Srbija\n☎ +381 63 323 582\nOrganizacija poslovnih okupljanja\nPodrška preduzetničkim projektima i novim poslovima\nMi pružamo konsultantske usluge i obuku u oblasti menadžmenta i disciplina povezanih sa menadžmentom, organizujemo poslovne skupove i pružamo podršku projektima preduzetništva.\nBonex inženjering je konsultantska organizacija koju smo osnovali 1998. godine s ciljem da pružamo usluge koje odgovaraju na potrebe organizacija koje žele da poboljšavaju sistem menadžmenta i svoju konkurentnost. Tokom dvadeset godina poslovanja, realizovali smo više od 200 različitih poslova, i ostvarili saradnju sa preko 300 organizacija, privatnih i javnih, uslužnih i proizvodnih, svih veličina i strukture.\nOsnovni cilj naše saradnje s korisnicima je transformacija strategije u planove i mere, poboljšavanje sistema menadžmenta i performansi. Za poslove i projekte koristimo metodologiju koja obezbeđuje ostvarivanje rezultata u skladu sa ciljevima. Uspešno sarađujemo sa organizacijama različitih struktura, poslovnim udruženjima, institucijama i grupama organizacija.\nDirektor i vlasnik preduzeća, menadžment konsultant. Odgovoran je za planiranje, budžetiranje, menadžment ljudskim resursima, rukovođenje i nadzor. Administrativni je rukovodilac svih projekata koje realizuje preduzeće Bonex inženjering i poseduje znanje i iskustvo za primenu metodologije menadžmenta projektima. Ima više od 10 godina iskustva u održavanju obuke u zemlji i inostranstvu (Srbija, Crna Gora, Bosna i Hercegovina, Ruska Federacija). Dobro poznaje međunarodne standarde za obuku kao i metodologiju za pripremu materijala za obuku – projektuje, priprema i vrši obuke u okviru projekata EBRD, Svetske banke, UNDP i CIDA. Stručnjak je za menadžment sa 25 godina iskustva u ovoj oblasti. Vodeći je ocenjivač za standarde ISO 9001 i ISO 14001.\nRadomir Bošković, diplomirani inženjer elektrotehnike. Rukovodilac projekata, konsultant i trener za različite oblasti menadžmenta, s više od 20 godina iskustva na domaćim i međunarodnim projektima u Srbiji, Bosni i Hercegovini, Crnoj Gori, Azerbejdžanu i Ruskoj Federaciji. Poseduje bogato iskustvo u oblasti primene standarda i instrumenata za poboljšanje kvaliteta, uključujući ocenu usaglašenosti, a takođe iskustvo u specijalnim područjima kao što su poboljšanje kvaliteta i sigurnosti zdravstvene zaštite, razvoj i primena nacionalnog sistema akreditacije i dijagnostike sistema upravljanja organizacijama. Autor je brojnih članaka i metodskih uputstava na teme efektivnog upravljanja organizacijama, upravljanja projektima, upravljanja personalom, upravljanja promenama i drugim. Radi na rešavanju praktičnih problema koji uključuju proveru sistema menadžmenta, mapiranje procesa, monitoring i poboljšanje pokazatelja efektivnosti organizacija u raznim industrijsko-ekonomskim sektorima.\nĐina Martinović je lekar, specijalista fizijatar, a već dugi niz godina radi kao konsultant na projektima u oblasti menadžmenta i kvaliteta u zdravstvu. Vodi i član je tima za realizaciju više velikih projekata u zemlji i inostranstvu, kao i na projektima procene i jačanja organizacije i infrastrukture u zdravstvenim i drugim organizacijama. Ima veliko iskustvo u edukaciji odraslih, učestvuje u izradi kurikuluma i radnih materijala, kao i realizaciji obuke iz različitih oblasti vezanih za unapređenje rada, bezbednost i kvaliteta u oblasti zdravstva. Znanje i iskustvo u oblasti medicine, organizacione i komunikacione veštine, kao i iskreno verovanje u timski rad, primenjuje kroz realizaciju programa Wellbeing koji je razvijen u okviru Bonex inženjeringa.\nKonsultant za sisteme menadžmenta\nTatjana je diplomirani ekonomista Ekonomskog fakulteta, Univerziteta u Beogradu. Dvadeset i pet godina vrši obuke, provere i konsultantske usluge u oblastima primene sistema menadžmenta, međunarodnih standarda za sisteme menadžmenta i poslovne izvrsnosti. U poslednjih dvadeset godina radila je na brojnim međunarodnim projektima u oblasti poboljšavanja sistema menadžmenta i unapređenja konkurentnosti. Tatjana je vodeći proveravač prema standardima za sistem menadžmenta kvalitetom, sistem menadžmenta životne sredine i sistem menadžmenta za bezbednost i zdravlje na radu. Član je stručnog saveta Fondacije za kulturu kvaliteta i izvrsnost i ocenjivač za nacionalnu nagradu za poslovnu izvrsnost „Oskar kvaliteta“. Takođe, član komisija je pri Institutu za standardizaciju Srbije koje rade na standardima ISO tehničkih komiteta ISO/TC 176, CASCO, ISO/TC 283 i ISO/TC 242. Autor je brojnih priručnika za obuku, članaka i publikacija o primeni sistema menadžmenta.\nMi smo projektno orijentisana organizacija i razvili smo poslovnu saradnju koja nam omogućava da odgovorima na posebne zahteve u različitim okruženjima. Neki od naših partnera su:\n– “Strategia e Sviluppo”, Milano, Italija, koji pružaju usluge u oblasti vođenja poslovanja, finansijskog menadžmenta, marketinga i internacionalizacije\n– “Innovation Consulting International”, Moskva, Ruska federacija, koji pružaju konsultantske usluge ruskim kompanijama u oblasti menadžmenta i poboljšavanja performansi poslovanja\n– Agencija za sertifikaciju, akreditaciju i unapređenje kvaliteta u zdravstvu u Republici Srpskoj, Banja Luka, Bosna, specijalizovana za ocenjivanje usaglašenosti preko treće strane u zdravstvenim organizacijama\n– Centar za zdravstveni menadžmenta, Instituta za javno zdravstvo Republike Srpske, Banja Luka, Bosna i Hercegovina, koji su specijalizovani za razvoj menadžmenta u zdravstvu i zdravstvenim organizacijama\nNaša podrška lokalnim i regionalnim preduzetničkim projektima:\nProjekat o promovisanju zdravih navika kroz vođeni kurs obuke\nRazvijanje strategije eCommerce za regionalnu liniju za bebe\nMožete da nas kontaktirate ukoliko želite da poboljšavate svoje poslovanje →\nNaziv: „Bonex inženjering d.o.o“\nMatični broj: 17176994\nRačun u banci: 190-5910-08\nLokalna banka: JUBMES a.d. Belgrade\nSedište: Radnih akcija 22, 11250 Belgrade, Serbia\nGlavna kancelarija: Resavska 36b/21 (ulaz III), 11000 Beograd, Srbija\nTelefon: +381 63 323 582\n© 2021 Bonex Inženjering. All Rights Reserved.\nObuke za sisteme menadžmenta


Ministarstvo odbrane pristalo na razgovor sa oružarskim sindikatima – ZoomUe\nby Vesna Đurović · novembar 13, 2017\nBEOGRAD-Nadležni u Ministarstvu odbrane su, gotovo pola godine od prvog zahteva sindikata fabrika Zastava oružje, Sloboda, Prvi partizan, Krušik, Milan Blagojević i Prva iskra odgovorili da su spremni da razgovaraju o aktuelnoj situaciji i problemima koji opterećuju poslovanje domaće namenske proizvodnje. Oružarski sindikati su se sa tim zahtevom ponovo obratili Ministarstvu odbrane i pripretili da će, ako se iz Ministarstva tim povodom opet niko ne oglasi do 15. novembra, radikalizovati svoje aktivnosti.\nRešavanje enormnog poreskog duga domaćih vojnih fabrika, Zastave oružja i Slobode iz Čačka, pre svih, ali i ostalih preduzeća OIS, trebalo je, na osnovu zaključka Vlade Srbije, da počne još 2012. godine… Pet godina docnije poreski dug fabrika ne da nije rešen, nego je je sve veći. Onaj Zastavin odavno je premašio svih deset milijardi dinara, što umnogome opterećuje, pa i obezvređuje rad i poslovanje kragujevačke fabrike oružja, koja gotovo kompletnu svoju proizvodnju izvozi u više od 40 zemalja sveta. U poslovodstvu Zastave oružja kažu dobit iz poslovanja te fabrike već treću godinu zaredom anulira poreski dug, u kojem kamate učestvuju čak sa 60 odsto. Iako je Odbrambena industrija Srbije jedan od najvećih domaćih neto izvoznika, država i dalje odlaže da preduzećima iz te grupacije olakša poslovanje konverzijom poreskog duga, nastalog sredinom prethodne decenije, uz saglasnost te iste države.\nOno o čemu oružarski sindikati još nameravaju da razgovaraju sa Vulinom vezano je za status i zarade zaposlenih. Uredbom Vlade iz 2014. i zaposleni u vojnoj industriji su svrstani u javni sektor, te su, otuda, zarade i njima umanjene za deset odsto. Sindikati su izračunali da su oružari, do sada, na taj način u budžet Srbije „uplatili“ više od deset milijardi dinara.\nby Marija Vranic · Published jul 20, 2018\nUspomena na Majstora ne bledi (VIDEO)\nby Zoran Kanacki · Published decembar 17, 2017\nPeti festival sportskog filma na Zlatiboru\nby branko · Published jun 17, 2016\nNext story Uhvati sa mnom ovaj dan u GKC-u\nPrevious story Dobro iskoristiti pauzu (video)


Gruevski i Zaev oči u oči sa predstavnicima EU - 19.05.2015, Sputnik Srbija\nLideri dveju najvećih makedonskih političkih partija, vladajuće VMRO-DPMNE Nikola Gruevski i opozicione SDSM Zoran Zaev, sastali su se večeras u Strazburu sa... 19.05.2015, Sputnik Srbija\n22:44 19.05.2015 (Osveženo: 10:48 24.08.2021)\nGruevski i Zaev sa predstavnicima EU će razgovarati o mogućnostima prevazilaženja političke krize koja mesecima potresa Makedoniju, najveća od njene nezavisnosti.\nPozivajući se na izvor blizak posrednicima u ovom dijalogu, MIA prenosi da je prerano davati bilo kakve prognoze u pogledu ishoda ovog susreta, ali ohrabruje to što se, kako se navodi, dijalog vodi na najvišem nivou.\nKako god da se završi večerašnji susret, Gruevskog i Zaeva očekuje nova runda dijaloga koja je već dogovorena za 26. maj.\nInače, Gruevski i Zaev su odvojeno doputovali u Strazbur i ranije danas su imali odvojene susrete sa predstavnicima EU koje su, kako se navodi, upoznali sa situacijom u Makedoniji pre sutrašnje plenarne rasprave Evropskog parlamenta, posle koje je predviđeno izglasavanje rezolucije.\nZa to vreme, u Skoplju je, po scenariju SDSM-a, čiji aktivisti i simpatizeri od antivladinog protesta u nedelju kampuju dan-noć ispred zgrade vlade, nikao kontrakamp aktivista i simpatizera VMRO-DPMNE ispred zgrade Sobranja posle sinoćnjeg mitinga podrške Gruevskom.\nI jedni i drugi, uz narodnu muziku i stranačku ikonografiju, brane svoje stavove.\nSDSM očekuje ostavku Gruevskog i formiranje prelazne vlade, a VMRO-DPMNE da Gruevski ostane na vlasti, a da Zaev prestane da destabilizuje državu.


NAVIJAČI SLOVAČKOG SPARTAKA ISTAKLI ZASTAVU "KOSOVO JE SRCE SRBIJE"\nBRATISLAVA, 19.oktobar - Fudbalski derbi slovačkog prvenstva između Spartaka i Slovana iz Bratislave prekinut je nakon svega 15 minuta, kada su na teren uleteli gostujući navijači, a ono što se moglo videti u direktnom prenosu bila je i zastava sa natpisom "Kosovo je srce Srbije". Pomenuta zastava se nalazila na tribinama gde su bile smeštene najvatrenije pristalice domaćeg Spartaka, a još uvek nije poznato da li će se i kada nastaviti meč koji je prekinut u nedelju. Slovač\nEVROPSKA KOMISIJA: SPROVESTI SVE SPORAZUME IZ DIJALOGA PR I BG\nPRIŠTINA, 19.oktobar - Kosovo se mora konstruktivno angažovati i uložiti značajne napore u sprovođenju svih sporazuma postignutih u okviru dijaloga sa Srbijom i doprineti postizanju sveobuhvatnog, pravno obavezujućeg sporazuma o normalizaciji odnosa sa Srbijom, navodi se u Izveštaju Evropske komisije o napretku Kosova, prenosi Ljajmi. Prema EK, takav sporazum je hiPRIŠTINA, 19.oktobar - Kosovo se mora konstruktivno angažovati i uložiti značajne napore u sprovođenju svih sp\nMINISTAR LONČAR OBIŠAO RANJENOG SOFRONIJEVIĆA\nBEOGRAD, 19.oktobar - Ministar zdravlja u Vladi Republike Srbije Zlatibor Lončar obišao je danas Srećka Sofronijevića, ranjenog prošle nedelje u Zvečanu, prilikom upada jedinica Rosu na sever Kosova, prenosi RTS. Nakon saniranja rana u КBC Кosovska Mitrovica, Sofronijević je prebačen na dalje lečenje u Кlinički centar Srbije. Ministar Lončar je Sofronijeviću preneo pozdrave Srpske liste i svih Srba sa Kosova uz želje za što brži oporavak. "Zadovoljni smo postoperativnim to\nU SRPSKIM SREDINAMA NA KOSOVU 37 NOVOZARAŽENIH\nPRIŠTINA, 19.oktobar - Od prethodnog preseka, u srpskim sredinama na Kosovu registrovano je 37 novih slučajeva koronavirusa, saopšteno je iz Kriznog štaba Privremenog organa opštine Kosovska Mitrovica. Kako se navodi u saopštenju, u istom periodu testiran je 121 građanin, zbog sumnje na prisustvo virusa. Najviše novozaraženih je iz Leposavića (11), a slede Zvečan (8), Severna Mitrovica (5), Štrpce (4), Gračanica (3), dok su u Zubinom Potoku, Gnjilanu i Kosovskoj Kamenici re\nPRIŠTINA, 19.oktobar - Izvestilac Evropskog parlamenta za Kosovo Viola fon Kramon, koja je u svojstvu člana delegacije EP, posmatrala izborni proces na Kosovu, rekla je da Kosovo može poslužiti kao primer pluralizma i izbornih standarda u regionu. “Posmatranje lokalnih izbora pomoglo nam je da shvatimo kako se razvija i produbljuje demokratija na Kosovu, pokazalo se da je bilo pravih debata između političkih partija. Uprkos izbornoj konkurentnosti, većina političkih partija\nALEKSINAC, 19.oktobar - Predsednik Srbije Aleksandar Vučić izjavio je danas da su nove akcije kosovske policije moguće s obzirom da na politički poraz koji je Priština doživela dodajući da će Srbija biti spremna na to, prenosi Tanjug. "Nadam se da će razum i racionalan pristup prevladati kod dela ljudi u Prištini, iako je teško na to računati posle ovog političkog poraza koji su doživeli i plašim se da će ponovo tražiti izlaz za svoju nelagodnu situaciju", kazao je Vučić. D\nGORIVO SVE SKUPLJE DO JANUARA\nPRIŠTINA, 19.oktobar - Predstavnik Asocijacije naftnih derivata Kosova Fadilj Berjani upozorio je da se i pored već značajnog poskupljenja nafte i benzina, može očekivati kontinuirano povećanje cena goriva do januara, prenosi Koha. Prema njegovim rečima građani Kosova su među onima u regionu koji najjeftinije kupuju gorivo. "Kada govorimo o regionu, imamo Albaniju u kojoj je dizel 1,52 evrocenta, a benzin 1,55. Srbija, Makedonija i Crna Gora su skuplje od Kosova, osim Make\nU SREDU ISPLATA SOCIJALNE POMOĆI I DEČJEG DODATKA\nBEOGRAD, 19.oktobar - Isplata socijalne pomoći, dodatka za negu i pomoć drugog lica i dečijeg dodatka na Kosovu za septembar mesec počeće sutra. Iz Banke Poštanska štedionica su najavili da će istog dana početi i isplata roditeljskog dodatka koji će u isto vreme da se isplaćuje korisnicima na KiM i u Srbiji. Kako je saopšteno na sajtu Banke Poštanska štedionica, u sredu 20. oktobra vršiće se i isplata posebne novčane naknade za Srbiju i Kosovo i Metohiju. Izvor: Kosovo Onl


Škola u Staničenju do kraja godine - Pirot Plus Online\nŠkola u Staničenju do kraja godine\n11. septembar 2014. 08:28 Društvo Pirot Plus Online\nTender za izbor najpovoljnijeg izvodjača radova na izgradnji škole u Staničenju biće otvoren još nedelju dana. Slavko Ilić, direktor OŠ “Dušan Radović“ kaže da će, ukoliko se procedura sprovede bez dodatnih odlaganja, za izgradnju škole biti potrebna dva meseca.\n- U najboljem slučaju, ukoliko ne bude bilo bilo kavih primedbi na postupak tendera, škola će biti završena početkom decembra. Do tada će se nastava odvijati u školi u Crnoklištu koja je predvidjena za rušenje zbog izgradnje Koridora 10. Škola još uvek neće biti srušena, tako da deca iz okolnih sela nesmetano pohadjaju nastavu, uz povečan sistem bezbednosti zbog blizine autoputa, kaže Ilić.\nPrema Ilićevim rečima nova škola u Staničenju biće izgradjena i uredjena po najsavremenijim standardima.\n- Kada to kažem mislim na to da će škola imati učionice sa najsavremenijim učilima, računarima, projektorima, biće postavljena nova stolarija, nameštaj, kaže direktor Ilić.\nS druge strane u matičnoj školi zamenjena je stolarija i kompletni radovi biće završeni naredne nedelje. Ovih dana u školi se organizuje polaganje inicijalnih testova za učenike osmog, šestog i četvrtog razreda.


Miletić na sastanku u Ministarstvu spoljnih poslova Slovenije – Radio BUBAMARA Svrljig\nHome»Vesti»Svrljig»Miletić na sastanku u Ministarstvu spoljnih poslova Slovenije\nMiletić na sastanku u Ministarstvu spoljnih poslova Slovenije\nU okviru posete Slovoniji, narodni poslanik Milija Miletić, inače predsednik Poslaničke grupe prijateljstva Skupštine Srbije sa Slovenijom sastao se sa državnim sekretarom u Ministarstvu spoljnih poslova Slovenije Matejem Marnom.\nSastanak u Sloveniji, foto: Miletić, privatna arhiva\nNa sastanku bilo je reči o tempu otvaranja i zatvaranja pregovaračkih poglavalja u okviru procesa proširenja EU.\nTom prilikom, po Miletićevim rečima, državni sekretar je istakao da je tempo otvaranja i zatvaranja pregovaračkih poglavalja veoma spor zbog odluke velikih zemalja koje kontrolišu proces proširenja EU.\nDržavni sekretar je izrazio mišljenje da članstvo u EU za Republiku Srbiju treba da ostane spoljnopolitički prioritni cilj, te da Srbija od Slovenije ima punu podršku na tom putu, rekao je Miletić.\nPoslanik Miletić obavestio je državnog sekretara o trenutnoj situaciji na Kosovu i Metohiji, upoznao je prisutne sa činjenicom da u Svrljigu postoji, u okviru sukcesivne mase pogon ,,Krke“ i zamolio sekretara da podatak prenese ministru spoljnih poslova Slovenije.


e-novine.com - Zajedno smo jači – od izbeglica\nUjedinjena Evropa: Desni profil\nZajedno smo jači – od izbeglica\nTopao ljudski prijem: Pendrek, oruđe za odbranu solidarnosti\n"Realnost je da u ovom trenutku Evopa nije spremna. Verujem da kao i ja, evropski lideri i građani strahuju da će Mađari početi da pucaju na žene i decu. Da li bi to rešilo problem? Mislim da bi bilo samo još gore", rekao je rumunski premijer Viktor Ponta. Ministar spoljnih poslova Mađarske Peter Sijarto je oštro osudio primedbe rumunskog premijera Viktora Ponte Iz Pariza se javila i prijateljica Mile Alečković, predsednica francuske krajnje desničarske stranke Nacionalni front, Marin Le Pen, koja je uporedila danas navalu azilanata u Evropu s invazijom varvara na Rim. Mađarske vlasti i francuski desničari nisu usamljeni, tu je i češki premijer Bohuslav Sobotka koji je izjavio da je njegova vlada spremna da rasporedi oružane snage na zaštiti granica u spečavanju izbegličke krize\nPonta: Bojim se da će Mađari pucati na izbeglice\nEvropa još nije spremna da upravlja izbegličkom krizom, a upotreba sile nije rešenje, ocenio je rumunski premijer Viktor Ponta. Ponta je naveo da se boji da bi Mađari mogli oružjem da pokušaju da zaustave izbeglice.\n"Realnost je da u ovom trenutku Evopa nije spremna. Verujem da kao i ja, evropski lideri i građani strahuju da će Mađari početi da pucaju na žene i decu. Da li bi to rešilo problem? Mislim da bi bilo samo još gore", rekao je Ponta, prenela je agencija Agerpres.\nMađarski vojnici, policajci i inženjeri obeležavaju putanju za ogradu na južnoj granici sa Rumunijom, pripremajući se da prošire barijeru već izgrađenu na granici sa Srbijom, javio je Rojters. Britanska agencija navodi da na desetine policajaca, vojnika i inženjera na tromeđi Mađarske, Srbije i Rumunije obeležavaju putanju na kojoj će biti postavljena ograda.\nPonta je reagovao na planove Mađarske da ogradu koju je podigla prema Srbiji proširi i na Rumuniju, rekavši da planovi Mađarske podsećaju na Evropu 30-tih i 40-tih godina prošlog veka. On je naveo da izbeglice treba tretirati pre svega kao ljude, kao i da je za izbegličku krizu potrebno evropsko rešenje, jer nijedna država samostalno ne može da reši problem, kao i da su Rumunija i Bugarska prepuštene same sebi.\nPonta je na svom nalogu na društvenoj mreži Fejsbuk napisao da je "kao čovek i evropski građanin" ogorčen zbog postupaka mađarskih vlasti, prenela je mađarska agencija MTI. "Ovo je sramota i za kulturu i za vrednosti Evropske unije. Antisemitski ispadi, odnos prema bilo kojim manjinama, a sada izbeglička kriza. Bodljikava žica, agresivni zakoni, zatvor i brutalnost sigurno neće rešiti probleme. Samo će pokazati da u srcu Evrope postoje donosioci političkih odluka koji ni po čemu nisu boli od sirijskih, libijskih ili od predvodnika bilo koje druge zemlje iz koje izbeglice beže", rekao je Ponta.\nOn je ocenio da je Mađarska izgradnjom ograde "isključila sebe iz Evrope", a podizanje ograde na granici uporedio je sa situacijom kada neko za vreme poplave ogradi svoj posed "da bi poplavni talas skrenuo ka komšijama".\nAmbasador Rumunije u Budimpešti je inicirao razgovor sa zvaničnicima mađarskog ministarstva spoljnih poslova i izrazio negodovanje zbog namere Mađarske da "izgradi ogradu između dve članice EU", odnosno između Mađarske i Rumunije.\nU Budimpešti, ministar spoljnih poslova Mađarske Peter Sijarto je jutros oštro osudio primedbe rumunskog premijera Viktora Ponte koji je rekao "Mađarski političari nisu ništa bolji od sirijskih i libanskih a čiji državljani beže iz zemlje".\n"Viktor Ponta je juče izgubio samokontrolu i njegove nerazumne izjave uvredile su čitavu Mađarsku. Civilizovani evropski političari ne koriste tako oštre klevete. Njegove primedbe imaju samo jedno objašnjenje a to je da je on potpuno izgubio uporište u rumunskoj domaćoj politici", kaže se u saopštenju koje neobično podseća na prepucavanja saopštenjima domaćih srpskih stranaka.\nMađarska je izgradnjom ograde isključila sebe iz Evrope: Viktor Ponta, realan\nMađarsko Ministarstvo spoljnih poslova reagovalo je na Pontinu izjavu po kojoj će se „Rumunija prema migrantima odnositi kao prema ljudskim bićima, a ne kao naši mađarski susedi koji ih teraju palicama i daju im redne brojeve”. Ministarstvo nije navelo šta konkretno smatra spornim ili netačnim u Pontinim izjavama. Valjda nije lepo tako pričati o susedima samo zato što tretiraju nesrećne izbeglice kao stoku.\nMađarsko Ministarstvo spoljnih poslova ocenilo je da je "izuzetno odbojno" to što Vlada Rumunije kojoj do sada nije uspelo da svoju zemlju pripremi na ulazak u šengensku zonu i koja nema obavezu zaštite tog prostora, sada "nemogućim epitetima" karakteriše zemlju koja "svim svojim snagama radi na ispunjavanju zadataka koje ima u odbrani spoljnih granica EU". Doduše, niko od Mađarske nije tražio da pravi žičane logorske zidove i da ograđuje Evropsku uniju od ostatka sveta, ali je uvek lepo videti ličnu inicijativu.\nA iz Pariza se javila i prijateljica Mile Alečković, predsednica francuske krajnje desničarske stranke Nacionalni front, Marin Le Pen, koja je uporedila danas navalu azilanata u Evropu s invazijom varvara na Rim. Le Pen je ranije povlačila paralele s muslimanima u Evropi i nacističkom invazijom.\nMuslimani su nacisti, izbeglice su varvari: Marin Le Pen, evropska bruka\nPHOTO/EPA:Jonathan Rebboah/Wostok Press\n"Ako ništa ne preduzmemo, ovaj priliv migranata biće kao invazija varvara u IV veku, a i posledice će biti iste", poručila je Le Penova na skupu svoje stranke u Arpažonu u blizini Pariza, uoči regionalnih izbora. "Moramo odmah da zaustavimo ovo ludilo, kako bi spasli svoje društvo, slobodu i identitet", naglasila je ona. Eto, ne čuvaju samo razni pomahnitali ćiriličari u Srbiji taj ugroženi identitet, izgleda da ni u Francuskoj situacija nije bolja. Samo još da se Marin Le Pen odluči od koga čuva taj identitet – od nacista ili od varvara, pa može da krene u akciju. Sredstvima podjednako nacističkim i varvarskim.\nSobotka: Češka spremna da rasporedi oružane snage na granici\nMađarske vlasti i francuski desničari nisu usamljeni, tu je i češki premijer Bohuslav Sobotka koji je izjavio da je njegova vlada spremna da rasporedi oružane snage na zaštiti granica u spečavanju izbegličke krize. Lepo je videti ovakav primer solidarnosti sa kukastim istomišljenicima u drugim evropskim zemljama. Zajedno su jači – od izbeglica!\nObraćajući se parlamentu, Sobotka je rekao da će takva mera biti preduzeta ukoliko policija sama ne bude mogla da obavi posao. Sobotka je, takođe, ponovio da češka vlada ne smatra obavezne kvote za raspodelu izbeglica u državama EU "dobrim rešenjem", preneo je AP. "Mi ih odbacujemo", poručio je Sobotka. Dole sa kvotama, napolje sa izbeglicama! To nije rekao Sobotoka, ali ne znamo zašto. Valjda nije sklon lakonskom izražavanju.


UZBUNA U CRNOJ GORI: Nova vlast se posvađala zbog Vučića | Borba Info\nHome/Aktuelno/UZBUNA U CRNOJ GORI: Nova vlast se posvađala zbog Vučića\nUZBUNA U CRNOJ GORI: Nova vlast se posvađala zbog Vučića\nPodržavam jedino istinu: a to je da je upravo Milo Đukanović dva dana nakon završenih izbora optužio Aleksandra Vučića da je najzaslužniji za njegovo rušenje, a onda i Srbiju, kao nastavak Garašaninovog Načertanija o velikoj Srbiji – istakao je Knežević.\nReagujući na intervju Krivokapića, Knežević je naglasio da je Đukanović iste optužbe na račun Aleksandra Vučića i Srbije ponovio i pre dva dana, zapretivši da će otići u šumu i braniti tekovine, kako je istakao, “njegovog lopovluka”.\nOn je ukazao da će buduća izvršna vlast u Crnoj Gori imati priliku da istraži sve potencijalne kriminalne poslove Mila Đukanovića i “prve familije” i jasno da utvrdi da li u njima ima Aleksandra Vučića.\nAko ga bude, prvi ću se pridružiti njegovom krivičnom gonjenju, ali ako ne bude bilo Aleksandra Vučića, najmanje što treba da usledi je izvinjenje od strane Zdravka Krivokapića, što verujem da će on i učiniti – naveo je Knežević.\nPrevious Policija otkrila ko je pokušao atentat na Trampa\nNext Tramp: Imamo oružje tako neverovatno, moćno, i savremeno da predsednik Kine Si Đinping i Putin nam zavide


Svečano pušten u rad Pupinov sistem za naplatu putarine u Bosni i Hercegovini\nHome → Svečano pušten u rad Pupinov sistem za naplatu putarine u Bosni i Hercegovini Svečano pušten u rad Pupinov sistem za naplatu putarine u Bosni i Hercegovini Danas je svečano pušten u rad sistem za naplatu putarine na autocesti A1 na deonici Jošanica – Kakanj u Bosni i Hercegovini. Ovaj najnapredniji i najsofisticiraniji sistem u regionu su realizovali stručnjaci Instituta “Mihajlo Pupin”. U funkciju su puštena dva sistema naplate: manuelni, koji korisniku autoceste na ulazu automatski izdaje magnetnu karticu na osnovu koje se na izlasku obračunava pređena kilometraža, odnosno iznos cestarine i elektronski ACC servis, koji omogućava korisnicima da uz pomoć TAG-a, bez zaustavljanja, prođu željenu deonicu s tim što im se cestarina automatski obračunava i odbija od uplaćenog kredita. Takođe, po prvi put u Bosni i Hercegovini cestarina se može platiti i bankarskim karticama.\nInvestitor radova, JP Autoceste Federacije BIH Mostar d.o.o., ističe da će realizacija ovog sistema naplate doprineti bržem, jednostavnijem, sigurnijem i kvalitetnijem korišćenju autoceste. Planirano je da se kroz niske cene zakupa TAG-ova, u promotivnom periodu, korisnici autoceste stimulišu da u najvećem broju koriste prednosti elektronske naplate putarine.\nPosle Crne Gore i DR Kongo ovo je treći sistem za naplatu putarine koji je Institut realizovao u inostranstvu. Time je još jednom potvrđen kvalitet i tehnološka savremenost sistema koji se realizuju u Institutu “Mihajlo Pupin”. Kako je na svečanom otvaranju novog zatvorenog sistema naplate u Sarajevu istakao direktor Instituta Vladan Batanović, unifikacijom sistema za naplatu otvaraju se mogućnosti za interoperabilnost elektronske naplate, što znači da bi vozači mogli da koriste samo jedan TAG na svim autoputevima u regionu.\n16. jun 2012. Pronađeno u :\nVesti Prethodna tema: Naplata cestarine po novom Sledeća tema: Teslina nagrada Pupinovim inženjerima Pretraga:


ŠAUZBERGER: Uključiti Vojvodinu u pregovore sa EU | Autonomija\nŠAUZBERGER: Uključiti Vojvodinu u pregovore sa EU\nPredsednik IRE Franc Šauzberger izjavio je da je komisija Komiteta evropskih regija usvojila preporuke Vladi Srbije da Vojvodinu uključi u pregovore s EU.\nŠauzberger je novinarima iz vojvođanskih medija u Salcburgu kazao da će ovaj predlog plenum Komiteta regija usvojiti 30. juna, nakon čega će biti prosleđen Evropskoj komisiji koja će ga uputiti vlastima u Srbiji.\n– Važno je da u procesima pregovora učestvuje i regionalni, a ne samo nacionalni nivo vlasti. To je nešto što je bilo praksa i do sad i što ćemo sugerisati i Srbiji – rekao je Šauzberger. Predsednik IRE-a naveo je i da se u ovom predlogu vlasti¬ma Srbije preporučuje i da ubrza proces implementacije Statuta Vojvodine, pre svega kad je reč o definisanju imovine i prihoda Pokrajine.\nPredsednik Skupštine Vojvodine Šandor Egereši rekao je povodom ove vesti da ozbiljna i promišljena strategija pregovaranja o 35 poglavlja koja očekuje Srbiju, svakako zahteva uključenost regionalnih nivoa vlasti. – Podsetiću na to da je pokrajinska administracija bila uključena u priprrmu odgovora na Upitnik Evropske komisije i demonstrirala ozbiljne administrativne kapacitete – rekao je Egereši.\nPo njegovim rečima, preporuka Komisije Komiteta evropskih regija dolazi očekivano, budući da je u nekoliko navrata, u susretima s monitoring-misijama Saveta Evrope, pokrajinska administracija iskazala iskrenu posvećenost, duboko razumevanje i poštovanje temeljnih evropskih principa. – Zakon o javnoj svojini i drugim imovinskim pravima i Zakon o finansiranju nadležnosti AP Vojvodine predstavljaju u prvom redu ustavnu obavezu a potom i jednu od deset „evropskih zapovesti“. Nadam se da će se u skoroj budućnosti predlozi ovih zakona naći na dnevnom redu Narodne skupštine Republike Srbije – istakao je Egereši, uz napomenu da su pokrajinske institucije aktivnom međuregionalnom saradnjom s pograničnim i drugim evropskim pokrajinama, županijama, regijama i do sada nastojale da ubrzaju put evropskih integracija Republike Srbije, a to će nastaviti da rade i ubuduće.\nPajtić: Već učestvujemo u svim procesima i projektima\nPreporuka Komiteta evropskih regija Vladi Srbije da u pregovaranje o ulasku u Evropsku uniju uključi i Vladu Vojvodine nije ništa novo jer smo već uključeni u sve projekte i procese koje naša država preduzima da bi postala deo evropske porodice – izjavio je za „Dnevnik“ predsednik Vlade Vojvodine Bojan Pajtić.\n– Vlada Vojvodine je i do sada davala doprinos u procesu evropskih integracija Srbije, kako u smislu što smo u dogovoru s Vladom Srbije pripremili i predloge izmena pozitivno¬pravnih propisa i ono što će biti naše obaveze, tako i u smislu što Vojvodina neguje evropski duh življenja na ovim prostorima. Naime, mi kao jedina regija u Evropi sa šest službenih jezika možemo dati značajan doprinos poboljšanju imidža Srbije kao i u samom procesu integracije Srbije. Spremni smo na to da kao Vojvodina pokažemo ono što su naši modeli razvoja privrede, očuvanja identiteta nacionalnih zajednica, primenjivanje evropskih standarda u radu pokrajinskih institucija. Važno je naglasiti i one programe koji su sprovođeni u Vojvodini a odnose se na proces integracije romske zajednice, za šta smo dobijali i međunarodna priznanja i finansijsku podršku, kao i procese podrške rodnoj ravnopravnosti, koji su takođe bili snažno podržani od međunarodnih nadležnih institucija, i procese ukupnog obezbeđivanja multietničkog, multikulturnog konteksta u kojem Vojvođani žive – istakao je Pajtić.\nPredsednik Vlade Vojvodine dodao je da proces implementacije Statuta Vojvodine i prenos nadležnosti na Pokrajinu teče te da su, praktično, nadležnosti prenete, a ostalo je još da se to učini i s imovinom. – Proces teče, i to je ono što je važno. Praktično su nadležnosti prenete, a uskoro bi trebalo da bude i imovina, ne samo zbog interesa Vojvodine već i svih lokalnih samouprava na teritoriji Srbije jer redefinicija državne imovine u imovinu čiji će titular biti opštine i Pokrajina je ne samo prirodno već na to obavezuje i Ustav Srbije, kao i potreba da se ova država razvije. Zato jeste važno da se proces donošenja zakona o javnoj svojini i pravnih propisa koji treba da definišu finansiranje Pokrajine budu obavljeni što pre – objašnjava Pajtić.\nUskoro kancelarija Vojvodine u Briselu\nPo rečima pokrajinskog premijera, otvaranje kancelarije Vojvodine u Briselu može doneti samo boljitak i napredak u pridruživanju Srbije Evropskoj uniji. – Nama je kancelarija u Briselu važna da bismo mogli da stvaramo institucionalni kontekst da, kada Srbija postane kandidat za članstvo u EU, privučemo što više novca. U ovom trenutku nemamo neku neposrednu štetu što ta kancelarija još uvek nije otvorena, ali je veoma važno da se to dogodi što pre da bismo bili spremni i sposobni da što više sredstava privučemo u Vojvodinu pa samim tim u celu državu – rekao je Pajtić, dodajući da očekuje, s obzirom na to da je Vlada Srbije već donela odluku, da u tehničkom smislu ta kancelarija brzo zaživi.


Sudski poziv za Trampovog advokata: Dostavite sva dokumenta - BIGportal.ba\n1 Oktobra, 2019 1 Oktobra, 2019 027\nOd Đulianija je zatraženo da donese dokumenta koja se odnose na predsednikove aktivnosti u vezi s Ukrajinom.\nOdbor Predstavničkog doma za obaveštajne i spoljne poslove i za nadzor i reforme najavio je sudski poziv dok istražuje Trampova nastojanja da natera Ukrajinu na istragu njegovog političkog rivala iz Demokratske stranke, Džoa Bajdena i poslova njegovog sina. Đulijani u tome pomaže Trampu.\nOdbor to pitanje analizira po prijavi jednog obaveštajca, a u okviru istrage koju je prošle nedelje pokrenula predsednica Predstavničkog doma Nensi Pelosi.\nPoslanici rade brzo s ciljem da do kraja ove godine završe istragu, a možda čak i glasaju o smenjivanju Trampa (impičmentu).\nI Tramp i Đulijani su priznali da su nastojali da utiču na ukrajinskog predsednika Volodimira Zelenskog da istraži aktivnost Hantera Bajdena u upravnom odboru ukrajinske gasne kompanije u vreme kada je njegov otac, kao potpredsednik SAD, upravljao diplomatskim odnosima vlade predsednika Baraka Obame s Kijevom.\nObaveštajac čije ime nije objavljeno, u prijavi detaljno analizira julski telefonski razgovor Trampa i Zelenskog u kojem je Tramp tražio istragu.\nTakođe je otkriveno nastojanje Bele kuće da prikrije taj razgovor.\nAko posle svega Predstavnički dom donese zaključke kojima bi odobrio proces za smenjivanje predsednika SAD, odluka da li će do toga doći zavisila bi od drugog doma, Senata gde, međutim, nema 67 glasova potrebnih za to jer su tamo Trampovi Republikanci u većini.\nAnketa državne RTV NPR sprovedena 25. septembra utvrdila je da otprilike polovina Amerikanaca – 49 odsto, odobrava što je Predstavnički dom zvanično pokrenuo istragu o postupanju Trampa. Međutim, stranačka podela o tome je velika: 88 odsto demokrata to odobrava, a 93 odsto republikanaca je protiv istrage.\nNova anketa međutim ukazuje na promenu jer su ranije sondaže javnog mnjenja tokom Trampovog predsednikovanja pokazivale da je velika većina svih anketiranih bila protiv smenjivanja, što sada više nije tako.\nUz to, Republikanci su sada podeljeni oko toga kako će i da li će uopšte braniti Trampa zbog sadržine telefonskog razgovora sa Zelenskim. Rezultat je da oni sada imaju šarolik stav prema predsedniku.\nIstragu protiv predsednika SAD u Predstavničkom domu vodi Demokratska stranka, što može da dovede i do smenjivanja Trampa.


"Crni petak" u doba korone - OGLASNA TABLA - INFO\n27 новембра, 2020 0270\nBEOGRAD – U mnogim državama u svetu, među kojima je i Srbija, u radnjama i tržnim centrima danas, ali i tokom vikenda će biti organizovana akcija „Crni petak“, tokom koje će moći da kupuju robu sa popustima i do 70 odsto.\nU Srbiji godinama pratimo ovaj svetski trend, ali ove godine kupovina na „crni petak“ je u senci korone, pa se veruje da će se kupci više odlučivati za onlajn poručivanje robe.\n„Crni petak“ ove godine „dolazi“ u nezgodnom trenutku za trgovce jer su mnoge države, među njima i Srbija, primenile epidemiološke mere koje ograničavaju broj kupaca u prodavnicama, kao i radno vreme.\nU tržnim centrima u Srbiji je skraćeno je radno vreme do 18 sati, ali prodavnice određenih brendova koje rade zasebno imaju uobičajeno radno vreme.\nU pojedinim radnjama“crni petak“ je već počeo ovih dana.\nNikica Jovanović iz Nacionalne organizacije potrošača Srbije kaže da će se videti u kojoj meri će se potrošači odlučiti za kupovinu sa popustima danas ali i predstojećeg vikenda imajući u vidu okolnosti te da se može očekivati da će značajan broj njih robu kupovati onlajn.\n„Svakako je ovo vid kupovine koji je populizovan ali primedba potrošača i prethodnih godina bila je da popusti u Srbiji nisu baš onakvi kakvi su u drugim zemljama“, kaže Jovanović za Tanjug.\nIstiče da je ova vrsta kupovina naročito interesantna mladima, odnosno da se oni sve više okreću onlajn kupovini.\nSavetuje da budu oprezni i kupuju samo od registrovanih trgovaca i na legalnim sajtovima.\nPrema istraživanju kompanije Kasperski polovina evropskih kupaca (52%) i 50,9 posto potrošača u Srbiji planira da obavi prazničnu kupovinu tokom trajanja rasprodaja i sezonskih popusta za vreme Crnog petka.\nZa razliku od 60 procenata potrošača u Evropi, nešto više od trećine (39,4%) potrošača u Srbiji izjavilo je da veći deo praznične kupovine planiraju da obave onlajn. Oko 45,6 procenata ispitanika u Srbiji, planira da ostavi prazničnu kupovinu za poslednji trenutak, u nadi da će naići na veće popuste.\nKako je onlajn kupovina u porastu, nalazi kompanije Kasperski takođe pokazuju da većina ispitanika ne planira da smanji troškove kada je reč o prazničnoj kupovini – uprkos ekonomskoj recesiji širom kontinenta.\nKupcima se savetuje da kupuju samo u legitimnim onlajn prodavnicama, da sami ukucaju adresu sajta ili da je odaberu preko svoje bukmark opcije jer je to bezbednije nego da kliknu na link, te da koriste traku za adresu na svom pregledaču kako bi proverili da li je veb sajt koji posećuju ispravan i bezbedan.


dojenje : Južne vesti\nEdukacija o važnosti dojenja u niškom Domu zdravlja\n08:42, 30. 9. 2021.\nZašto je dojenje važno za bebu i koliko doprinosi kasnijem zdravlju i imunitetu, kako istrajati i pobediti strahove prvih dana po rođenju deteta budući roditelji moći će da se informišu na predavanjima koja će u četvrtak 30. septembra i u petak 1. oktobra biti održana u niškom Domu zdravlja, u okviru obeležavanja Nacionalne nedelje promocije dojenja.\nJedinstveni "Rosa kutak" za mame i bebe u Nišu\n10:30, 27. 9. 2021.\nROSA voda već više od jedne decenije pokreće i podržava inicijative i projekte za stvaranje boljeg okruženja za mame i bebe, ali i za celu porodicu. U okviru inicijative „Beba bira gde“, a zahvaljujući podršci javnosti, postavila je prvi jedinstveni ROSA kutak za mame i bebe u Nišu koji će obezbediti mamama lepši i udobniji boravak sa svojim bebama u prirodi.\nTreća "Puzijada" u Pirotu 1. avgusta\n09:31, 6. 7. 2020.\nEdukativnom radionicom i "Puzijadom" beba sa roditeljima, 1. avgusta u Pirotu će se obeležiti Svetska nedelja dojenja. Prijave za takmičenje beba moguće je do 15. jula.\nDa slobodno doje kad god je beba gladna majkama neophodna podrška društva\n10:52, 25. 10. 2019.\nDojenje je najbolji način za ishranu beba i pomaže oporavku majke nakon porođaja, ali se mnoge i dalje stide da nahrane dete na javnom mestu. Pored osude okoline koja ih u tome sprečava, majkama je potrebna podrška da to slobodno čine na bilo kom mestu u gradu, a zaključci tribine na ovu temu su da bi se time povećao broj žena koje doje bebe.\nO značaju dojenja u Čairu govori tim niškog Doma zdravlja\n10:01, 3. 8. 2018.\nPovodom svetske nedelje dojenja radnici Doma zdravlja Niš pričaće o tome zašto je značajno dojiti bebu, kako i šta podrazumeva pravilna ishrana dece, i to večeras od 18 do 20 sati u parku Čair, ispred Dečijeg centra.\nU Niškoj Banji postavljena klupa za dojenje i presvlačenje beba\n16:03, 17. 5. 2018.\nMajke koje doje moći će ubuduće to da učine i u parku u Niškoj Banji, gde je postavljena klupa namenjena njima, kao i pult na kome će moći da presvuku bebe.\nBuduće mame uz kafu učile o dojenju\n13:10, 5. 8. 2017.\nU opuštenoj atmosferi, u kafiću u Parku Svetog Save u Nišu u petak 4. avgusta, oko 60 budućih mama naučilo je više o dojenju, a saznale su i zbog čega je to važno za njih i bebu. Sa trudnicama su razgovarale patronažne sestre iz niškog Doma zdravlja, a osim saveta koje su dobile, postavljale su pitanja o svim nedoumicama.\nRadionica o dobrobitima i tehnikama dojenja\n11:36, 17. 3. 2016.\nU petak 18. marta od 19 sati u prostorijama Regionalnog centra za obrazovanje biće održana besplatna radionica za trudnice i mame “Dobrobiti i tehnike uspešnog dojenja”.\nRadionica "Dobrobiti i tehnike uspešnog dojenja"\n11:54, 4. 12. 2015.\nU subotu 5. decembra u Galeriji Društva arhiteka Niša biće održana radionica za trudnice i majke o pravilnim metodama dojenja.\nIz Niša poslata podrška dojenju i na radnom mestu\n12:17, 1. 8. 2015.\nDojenju beba na otvorenom u svetskoj akciji „Big Latch On“ u Srbiji na nišavskom keju pridružilo se desetak majki sa svojim mališanima koje su na ovaj način po drugi put u Nišu podržale dojenje.\nAkcija dojenja beba na amfiteatru nišavskog keja\n17:22, 31. 7. 2015.\nTime što će svoju decu u subotu 1. avgusta podojiti na nišavskom keju, globalnoj akciji "Big Latch On" u kojoj povodom Svetske nedelje dojenja učestvuje više od 120 država pridružiće se i majke iz Srbije.\n20:59, 3. 12. 2021.\nUhapšena tri muškarca iz Kuršumlije, iznudili 60.000 dinara\n19:49, 3. 12. 2021.\nDeo Ulice Lole Ribara u Nišu bez vode u subotu\n19:30, 3. 12. 2021.\nTimovi zaštitnika građana će pratiti postupanje policije tokom protesta u subotu\n17:30, 3. 12. 2021.\nU kovid bolnicama na jugu na lečenju 482 pacijenta


ИЗ БРИСЕЛА СТИГЛЕ ИНФОРМАЦИЈЕ: Ево о чему ће разговарати Путин и Вучић! УПАЉЕН АЛАРМ\nIZ BRISELA STIGLE INFORMACIJE: Evo o čemu će razgovarati Putin i Vučić! UPALJEN ALARM\nDiplomatski izvori u Briselu ocenjuju da Vašington želi „trajno rešenje“ odnosa Srbije i vlasti u Prištini, uključujući obostrano prihvatljivo „razgraničenje“, ali u krugovima Evropske unije nema dovoljno saznanja kako bi se to opipljivo moglo i ostvariti.\nOcenjuje se da će o tome bar kratko razgovarati i srpski predsednik Aleksandar Vučić i ruski predsednik Vladimir Putin koji 17. januara treba da poseti Beograd, imajući u vidu da je nagodba oko Kosova nedavno bila i tema razgovora Vašington-Moskva na visokoj ravni.\nZbog novogodišnjih praznika još uvek malobrojni međunarodni i diplomatski EU zvaničnici navode da se tek idućih nedelja očekuje bliže razjašnjenje načela i osnova na kojima bi se mogla naći nagodba najpre unutar političkih snaga u Srbiji i Kosovu da bi se otvorio put „trajnom sveobuhvatnom sporazumu“.\nIako se smatra da je sad došlo do ozbiljnog zastoja u pregovorima, EU, kako se podvlači, nimalo nije odustala od posredovanja u dijalogu Beograda i Prištine, a tehnički razgovori s novoformiranim timom Prištine u utorak u Briselu treba da razjasne dve stvari. Najpre da li će taj tim značiti podršku glavnom pregovaraču Hašimu Tačiju, kao odraz većeg jedinstva unutar kosovskih političkih snaga, odnosno da novi sastav prištinskog tima neće biti delom i kočnica za Tačijeve poteze.\nIako se krajnje ozbiljno gleda na upozorenja Beograda da do nastavka dijaloga ne može doći ako Priština ne ukine ogromne carine na uvoz iz Srbije, da je, uprkos upozorenjima EU i NATO, počelo formiranje vojske Kosova, a granica s Albanijom jednostrano ukinuta, izvori u Briselu misle da se to postepeno može prevazići.\nČinjenica je da, iako je to naknadno na dnevni red stavio kiparski predsednik Nikos Anastasijedes, šefovi država ili vlada EU na decembarskom zasedanju nisu raspravljali o Kosovu, niti Zapadnom Balkanu, a ministri EU su prethodno samo „opisali stanje“ u regionu, uz zahtev, doduše, Prištini da ukine ogromne carine Srbiji i Bosni i Hercegovini.\nSituacija unutar EU ne ide na ruku nekim većim naporima da se to „prelomi“ i zato se, štaviše, vidi kao dobrodošla inicijativa Vašingtona da se Prištini predoči da jedino i neodložno rešenje mora biti nagodba s Beogradom. Sporazum će pomno proučiti, pomoći da se postigne, kako SAD, tako i EU, a činjenica da on mora biti „međunarodno pravno obavezujući“ jasno ukazuje da će ga neizostavno „overiti“ Savet bezbednosni UN, dakle i Rusija i Kina.\nSavetnik za nacionalnu bezbednosno američkog predsednika Džon Bolton i šef ruske diplomatije Sergej Lavrov su o tome razgovarali, a izgleda da su neke obrise sporazuma predočili i srpski predsednik Aleksandar Vučić, isto kao i Hašim Tači. Tokom decembra su se jedino iskristalisali stavovi i EU i NATO, a to je da i carine i stvaranje vojske tzv. Kosova ruše i dijalog sa Beogradom, ali i regionalnu stabilnost.\nViše članica obe organizacije ne priznaju jednostrano proglašenu nezavisnost u Prištini, a EU i NATO, a, što je posebno naglasio i predsednik SAD Donald Tramp, odlučno predočavaju da se kosovski „gordijev čvor“ može rešiti samo ustupcima i nagodbom. „Van pameti je“, rekli su zvaničnici u NATO-u, da se bilo šta i u bilo čijem interesu može rešiti silom ili nasiljem, što uostalom nikako ne bi dozvolio Kfor i NATO u celini.\nUostalom, na zasedanju šefova diplomatija Atlantskog saveza u decembru je „iskazana ozbiljna zabrinutost zbog blokade dijaloga (Beograd-Priština) i porasta zategnutosti između dve strane“. Prema zvaničnicima koji su pratili zasedanje, stav je bio da postupak stvaranja armije tzv. Kosova može da se sprovede samo saglasno ustavu i uz saglasnost srpske zajednice.\nStav većine članica NATO je bio i da se „razgraničenje“, ako to znači promene granica, može ostvariti jedino tako da ne ugrozi bezbednost regiona, odnosno da je teško zamisliti da su pravi lek za rešenje „etničke granice“. Najpre, ako bi sever Kosova postao deo teritorije Srbije, znatan broj Srba bi ostao da živi na jugu, a to bi moglo podstaći i razmišljanja u tom pravcu i drugde u regionu.\nIpak, zaključak je bio da bi to morao biti ishod veoma temeljitog sagledavanja svih okolnosti i posledica i dovesti do rešenja koje će značiti „zaštitu manjinskih prava, zaštitu i bezbednost svih građana i sposobnost da se delotvorno sprovedi svi sporazumi“. Ako je reč o „korekciji granica“, onda se postavlja pitanje da li to jamči za stabilnost i bezbednost. „A snažan stav NATO je“, podvučeno je na ministarskom zasedanju, „što se pokazalo da ljudi svud u regionu odlaze jer nemaju posla i socijalne sigurnosti, idu u bogatije evropske zemlje, a njihov glas u njihovim zemljama ne dopire do političara“.\nUh, ne zna se koja mulja više mulja. "Brisel ... imajući u vidu da je nagodba oko Kosova nedavno bila i tema razgovora Vašington-Moskva na visokoj ravni." - U ruskoj štampi nema o ovome vesti. Jedino je Dačić dao izjavu, ali nije on predstavnik Kremlja, "Dačić: Amerikanci su pričali sa Moskvom o potpisivanju sporazuma Beograda i Prištine" 30.12.2018 - Amerikanci su izrazili spremnost da organizuju ceremoniju potpisivanja sporazuma između Beograda i Prištine i da na nju pozovu i druge zemlje, kaže Ivica Dačić, ministar spoljnih poslova, dodajući da je savetnik za nacionalnu bezbednost SAD Džon Bolton o tome pričao i s Vladimirom Putinom i Sergejem Lavrovom. „Njima je bitno da je Rusija saglasna i da u tome učestvuje, osim onog dela koji vodi EU. Velike sile moraju da budu garant dogovora, pošto on mora da prođe i kroz Savet bezbednosti“. Didai he: "Ono što je minimum jeste da se u Savetu bezbednosti donese nova rezolucija umesto 1244, i to na osnovu dogovora koji Beograd i Priština postignu." ...\nJedino rešenje s šlihtarima je ono koje je Andrić Ivo predložio! Progon u Albaniju!\nVele-izdaja Sebije od strane marionetskog rezima! Srbe kuhaju kao zabu vec 20 godina i sada im se mnogo zuri posto zapadni uticaj slabi a uticaj Rusije i Kine postaje dominantan u svetu. Ne treba zuriti sa odlukama i po svaku cenu spreciti vele-izdaju o otimanje Srpskih teritorija.\nSamo udri, pravo medju rogove to je ono što njima na kosovu treba.\nDa, Srbi su manjina u svojoj pokrajini, dok albanera tamo uopšte nije malo, oni plus amerikanci, plus albanci iz albanije, jer je granica open source. Onaj dobri prognostičar Luče babino nikad nije ni razumeo suštinu stvari, kada god je mogao on je gledao da unovči neku svoju knjigu, baš bzvz, obmaneš sebe da bi napokon obmanjivao i druge ljude. Dok se nešto dogovore neko trpi, i pitanje koliko će da izdrži kada nema pravo ni na humanitarnu pomoć. Sve je to ispalo tragi komično do horor tragično. Neće biti čuda, samo trpljenje do krajnosti - to vam je dobro prognozirano stanje na Kosovu i Metohiji. Srbija je trebala da nacionalizuje svoju zemlju u Pokrajini da niko ne može niti da je kupi niti da je proda, ovako su oprali prljave novce i postali zvanični vlasnici gde će uvesti američki tip demokratije. Da li će da osvajaju ostatak Srbije i Beograd, to zavisi od daljeg sistema američke podrške i to nije uopšte isključeno sada izgleda kao veoma moguće čak i izvesno. Rusija se umešati nešto mnogo neće, jer ne može da vadi zalogaj amerikancu iz usta.\nEloquentiae unda, sapientiae gutta!\nBRISEL zna sta ce Putin i Vuucic da pricaju. Pa ili je Briselu rekao Vucic ili Putin.


Kovid pasoši u Evropskoj uniji očekuju se pre leta - Daljine.rs\nDigitalni zeleni sertifikat, kolokvijalno nazvan i kovid pasoš, koji će građanima EU omogućiti da slobodno putuju tokom pandemije kovida-19, trebalo bi da bude spreman za upotrebu pre leta.\nEvropski komesar za pravosuđe i zaštitu potrošača Didije Rejnders rekao je evropskim poslanicima da će početkom juna početi pilot projekat za testiranje sertifikata, sa ciljem da ceo sistem počne da funkcioniše do kraja juna, piše Euractiv.\nPredlog da će sertifikati važiti dok Svetska zdravstvena organizacija ne proglasi kraj pandemije takođe je naišlo na kritike nekih poslanika. Nikola Prokačini iz grupe Evropski kozervativci i reformisti rekao je da “evropski instrument ne bi trebalo da bude u rukama organizacije izvan EU”.\n“Čak iako je sistem bezbedan po pitanju zaštite podataka, njegovo funkcionisanje ne treba da vodi stvaranju lažnih očekivanja. Ne možemo da širimo lažne bezbednosne garancije koje nisu zasnovane na čvrstom naučno dokazanom znanju”, rekao je Vjevjorovski.


Autobuska stanica - Blic Online\nUŽAS U PARKU KOD EKONOMSKOG FAKULTETA Muškarac uboden nožem u grudi, prevezen na reanimaciju\nOko 22 časa jedan migrant je izboden u parku kod Ekonomskog fakulteta u Beogradu.\nFočak N. J. (36) uhapšen je juče u Banjaluci u blizini autobuske stanice, zbog krađe novca, saznaje Srpskainfo.\nAutobuska stanica ponovo ne radi: Za red vožnje putnici se RASPITUJU U KAFANI\nAutobuska stanica u Trebinju ponovo ne radi, pa putnici koji žele da dobiju informaciju o redu vožnje autobusa raspituju se u kafani, a karte kupuju u autobusima. Razlog je sudski spor koji se vodi između grada Trebinja i preduzeća „Globtur“ iz Međugorja, koje je gazdovalo trebinjskom autobuskom stanicom.\nMeđu mnogobrojnim delovima grada koji su potopljeni sinoć tokom velikog pljuska koji se sručio na prestonicu, našao se i Savski trg sa sve Beogradskom autobuskom stanicom (BAS).\nŽena M.D. (62), koja je kod autobuske stanice u banjalučkom naselju Lazarevo pronađena u besvesnom stanju, umrla je prirodnom smrću.\nPRODAJE SE AUTOBUSKA STANICA U KOVINU VREDNA 30 MILIONA DINARA Rok za ponude 24. januar\nAutobuska stanica sa opremom i građevinskim zemljištem, čiji je vlasnik Jugoprevoz Kovin AD u stečaju, a koje je procenjena na 30,2 miliona dinara, ponuđena je na prodaju.\nPrenos vlasništva pruge Šid - Bijeljina, koja u dužini od 18,5 kilometara ide kroz Republiku Srpsku, sa Železnica Srbije na Železnice Srpske, okončan je međudržavnim sporazumom, a ono što sledi na tom mestu jeste izgradnja autobuske stanice.


Milorad Dodik: Papir o priznanju Kosova odmah bi doveo u pitanje status Republike Srpske | Vestinet.rs\nPočetna POGLEDI\tMilorad Dodik: Papir o priznanju Kosova odmah bi doveo u pitanje status Republike Srpske\nDodik je izjavio da su poruke koje je neposredno pred ulazak u Belu kuću uputio predsednik Srbije Aleksandar Vučić, poruke koje bi trebalo pažljivo i dobro čitati, a iz kojih jasno proizilazi da Srbija želi kompromis, mir, stabilnost i napredak, ne samo u okviru svoje države već i u celom regionu.\n„Normalno je da će i u razgovorima u Beloj kući učiniti sve da zaštiti prvenstveno srpski narod na Kosovu i Metohiji, ali sam siguran da neće učiniti ništa što bi nanelo štetu bilo kom drugom narodu. U tim naporima da se očuva mir i bezbednost svih na Kosmetu, da se očuva terotorijalni integritet Srbije i da Srbi i Albanci otvore novo poglavlje u odnosima, mi mu pružamo bezrezervnu podršku“, naglasio je Dodik.\nOn je ocenio da najave da bi na stolu moglo da se nađe nešto više od ekonomskih tema koje znače i normalizaciju života na Kosovu, mogu samo da iskompikuju već ionako složenu situaciju, prenosi RTRS.\n„Ne želimo da verujemo da bi jedna supersila kakva su SAD sebi dozvolila da se pod krovom Bele kuće uđe u nove nesporazume, a to bi jedna takva ponuda i značila. Ne verujemo da bi SAD žrtvovale stabilnost celog regiona jer su upravo oni mnogo uložili u stabilizaciju prilika ovde. Papir na kome bi se tražilo priznanje kosovske nezavisnosti automatski bi povuklo pitanje i statusa Republike Srpske, o čijoj nezavisnosti su SAD razgovarale još dok je trajao „građanski“ rat u BiH“, kazao je Dodik.\nDodik je ocenio i da SAD dva meseca uoči američkih pedsedničkih izbora nisu spremne za otvaranje još jednog pitanja na Balkanu.\nAleksandar VučićKosmetMilorad DodikpregovoriRepublika SrpskaSRBIJAstatus\nZdravko Krivokapić: U crnogorskim ministarstvima uništavaju dokumenta!


Ponovno izlivanje jalovine zbog obilnih padavina u okolini Krupnja | Čivijaš Radio\nNaslovna Zdravlje & Život Ponovno izlivanje jalovine zbog obilnih padavina u okolini Krupnja\nObilne padavine koje su zadesile okolinu Krupnja ponovo su danas pokrenule izlivanje toksične jalovine iz odlagališta prerađene rude antimona iz rudnika Stolice u Kostajniku, koja se spira u korita rečice Kostajnik.\n– Ministarstvo poljoprivrede i zaštite životne sredine proglasio je ovo najvećom ekološkom katastrofom ove godine, a najnovije izlivanje govori da se brzo moraju pripremiti i izvesti radovi na sanaciji jalovišta – rekla je Tanjugu direktor “Eko centra” koncerna Farmakom u čijem je sastavu rudnik “Stolica” Jasmina Milutinović.\nPrema njenim rečima, ministarstvo je to kao urgentan projekat apliciralo na Donatorskoj konferenciji u Berlinu i juče u Briselu.\nMilutinović je rekla da očekuju da na osnovu dokumentacije koju su dostavili i Ministarstvu poljoprivrede i zašite životne sredine i drugim nadležnim institucijama da će prva sredstsva koja dođu u Srbiju biti za sanaciju ove deponije.\n– Ovo je zaista urgetno i ovaj problem na lokaciji gde Farmakom od privatizacije do danas nije imao nikakvih privrednih aktivnosti je zaista velika ekološka katastrofa i država mora maksimalno da se uključiti u njihovo saniranje – naglasila je Milutinović\nČlan Gradskog veća Dragoslav Dobrić podsetio je da je 20. maja u rudniku Stolice u okviru RTB Zajača, tokom poplava došlo do pucanja male brane kada se oslobodila jalovina u reku Kostajnicu, dalje u Korenitu, Jadar i ka Drini.\nDobrić je ukazao da se radi o teškim metalima i metaloidima koji su izuzetno opasni.\nNapominjujući da je “Farmakom” koji je vlasnik rudnika Stolice, dužan da o tome vodi računa, Dobrić je rekao da se Gradska uprava Loznice do sada obratila na osam mesta u Republici gde su nadležni za ekologiju kako bi se barem sprečila dalja ekološka katastrofa i dobili su odgovor da je u pitanju veliki projekat na kome se radi.\n– Važno je naglasiti da pojava živog sveta u reci Koreniti i Jadru ne znači da je voda za upotrebu – rekao je on, dodajući da je na zahtev grada urađena analiza 30 bunara i da je samo u jednom bunaru u selu Korenita voda bila ispravna za piće.\nDobrić je naglasio da se stanovnici priobalja sela Kostajnik i Korenita u zadnjih mesec dana žale na neprestano doticanje mulja jalovine u kojima se nalaze teški metali i živa, čije poreklo treba tražiti u deponovanju elektronskih otpada koji se, kako je kazao, na volšeban način zatekao u tom delu objekta rudnika Stolice.\nKod građana je izražena zabrinutost zbog neprijatnog mirisa koji se oseća, jer sadržaji jalovine nisu samo teški metali, već ona sadrži sve produkte do kojih se dolazi prilikom prerade rude.\n– Najgore je što su neki produkti flotacije pojava cijanidnih jona koji sa jalovinom stvaraju nova hemijska jedinjenja što dovodi do neprijatanog mirisa koji se širi dolinom reke Korenite – upozorio je on.\nPrema njegovima rečima, duže udisanje i direktno izlaganje dovodi do glavobolje i disajnih problema pa je preporuka građanima da kada su u mogućnosti izbegavaju udisanje, a kada su prisiljeni da rade napolju, rade što kraće.\n– Važno je napomenuti i da se ne treba zanositi da su i poljoprivredni proizvodi koji rastu na tom području zdravi, jer sav živi svet akumulira metale i sa tim može da živi, ali upotrebom takvih proizvoda čoveka u ishrani dolazi do akumulacije tih metala, koji se prema izjavama lekara, posebno zadržavaju u bubrezima – upozorio je Dobrić.\nBrana u rudniku Stolice pukla je 20. maja i pokrenuta toksična jalovina formirala je tada “sivu reku” koja je pretila da ugrozi životnu sredinu u slivu reke Korenite koja se uliva u Jadar, a Jadar u Drinu.\nGradski štab za vanredne situacije u Loznici o tome je tada obavestio Republički štab za vanredne situacije, jer se izlivanjem toksične jalovine kontaminiralo obradivo zemljište u priobalju reke Korenite, a poljoprivredni proizvodi i krmno bilje više nisu bili za upotrebu.\nPrethodni tekstProširena istraga protiv Bogićevića\nSledeći tekstZasto baš čivijaš radio


Pristupanje EU izazov za sporazume SM s Kinom | Balkan Crossroads\nPristupanje EU će biti izazov za sporazume Severne Makedonije sa Kinom\nKako se Skoplje približava otvaranju pregovora o članstvu sa Evropskom unijom, trgovinski sporazumi koje su postigli sa Pekingom verovatno će biti pod velikom lupom.\nU svojoj opredeljenosti za rešavanje svih prepreka koje blokiraju njihov evroatlantski put, nova vlada Severne Makedonije, imenovana 2017. godine, potpisala je dva istorijska sporazuma sa Bugarskom i Grčkom, zatvarajući glavna otvorena pitanja sa svojim komšijama koja su dugo mučila njihove aspiracije ka evroatlantskom članstvu.\nTo je dovelo do toga da je Severna Makedonija potpisala protokol o pristupanju NATO-u i deblokirala svoj dugotrajni proces pridruživanja EU.\nOvi događaji su prouzrokovali pomake u pozicijama globalnih sila prema Severnoj Makedoniji.\nMoskva, koja se žestoko protivi širenju NATO-a, počela je otvoreno da osporava procese evroatlantske integracije zemlje, posebno takozvani Prespanski sporazum sa Grčkom - okončanje spora oko imena zemlje - što ranije nije bio slučaj.\nTurska je, sa druge strane, ponovila svoju tradicionalnu podršku članstvu Severne Makedonije u NATO-u, ali je takođe zahtevala da preuzme korake protiv lokalnih pristalica prognanog turskog sveštenika Fetulaha Gulena, kog Ankara naziva vođom terorista.\nKina, međutim, nije promenila svoju pragmatičnu poziciju prema Severnoj Makedoniji i ostaje zainteresovana za produbljivanje ekonomske saradnje sa zemljom, bez obzira na to kakva vlada je na vlasti.\nU tom kontekstu, odnosi između Skoplja i Pekinga su važni za analizu.\nOsim kratkog prekida bilateralnih odnosa između 1999. i 2001. godine, kao rezultat priznavanja Tajvana od strane Makedonije, kinesko-makedonski politički i ekonomski odnosi su prijateljski i stabilni.\nKina je jedna od četiri stalne članice Saveta bezbednosti UN-a, zajedno sa SAD, Ujedinjenim Kraljevstvom i Rusijom, koja je priznala zemlju pod svojim starim ustavnim imenom „Republika Makedonija“, i podržala je evroatlantske aspiracije zemlje.\nBilateralni odnosi između dve zemlje uglavnom su usmereni na ekonomsku saradnju.\nIzmeđu 2009. i 2014. godine, Kina je brzo povećala svoje investicije u zemlji. Kina je 2017. godine bila treći trgovinski partner Skoplja.\nNajočigledniji primer ove ekonomske saradnje je format 17+1 - kineska inicijativa za dalju ekonomsku saradnju sa 16 bivših komunističkih zemalja iz istočne i jugoistočne Evrope i sa Grčkom, uključujući Severnu Makedoniju.\nU okviru inicijative 17+1, Peking je osnovao kreditni fond od 10 milijardi američkih dolara za infrastrukturne projekte.\nSeverna Makedonija je brzo iskoristila ta sredstva za izgradnju dva nova autoputa, od Miladinovaca do Štipa i od Kičeva do Ohrida, u vrednosti od 580 miliona evra.\nMeđutim, ugovor koji su vlasti potpisale sa „Sinohydro Corporation LTD“, kineskom državnom firmom izabranom za izgradnju dva autoputa, nije se slagao sa zakonskim procedurama za javne ponude.\nTada najveća opoziciona stranka, Socijaldemokrate - koja je sada glavna stranka u vladi - objavila je snimke prisluškivanja kojima optužuje vladu za korupciju.\nKao rezultat toga, novoosnovano tužilačko telo, Specijalno tužilaštvo, SJO, podiglo je optužbe protiv tadašnjeg premijera Nikole Gruevskog i njegovog ministra saobraćaja, Milana Janakievskog, navodeći zloupotrebu položaja.\nPrema optužnici, Gruevski i Janakievski stekli su nezakonite finansijske beneficije od sporazuma sa korporacijom „Sinohydro“, kršeći Zakon o javnim nabavkama.\nNakon promene vlade 2017. godine, Ministarstvo saobraćaja je objavilo da postoje velike greške koje su produžile izgradnju autoputeva i povećale troškove za 120 miliona evra.\nUprkos tome, nova vlada pod Zoranom Zaevom nastavlja saradnju sa Kinom kao deo inicijative 17+1.\nTokom 17+1 samita u Sofiji, u Bugarskoj, 2018. godine i Dubrovniku, u Hrvatskoj, 2019. godine, premijer Zaev je izrazio snažnu podršku inicijativi i mogućnostima koje pruža, što on smatra da dopunjava evroatlantske ciljeve zemlje.\nTokom samita u Dubrovniku, Zaev je ukazao na spremnost Severne Makedonije da unapredi saradnju sa Kinom u raznim oblastima.\nKina je najbrže rastuća ekonomija na svetu i njena izdašna sredstva su veoma privlačna u regionu zapadnog Balkana, kao i među nekim zemljama članicama EU.\nAli, pragmatizamom vođene prakse kineske ekonomske saradnje, uključujući direktnu trgovinu ili zahteve za pogodnijim ugovornim zakonodavstvom, često odstupaju od direktiva i propisa EU.\nEvropska unija ima velike zabrinutosti u vezi sa nedostatkom transparentnosti i procedurama javnog tendera koje se zasnivaju na konkurentnosti i zakonu, ali i na recipročnom pristupu tržištu.\nEU generalno smatra da su kineski projekti na Zapadnom Balkanu pretnja kopenhaškim kriterijumima, kao i proreformskom programu u regionu.\nEU takođe strahuje od potencijalnog političkog uticaja Kine u regionu. Brisel je izrazio zabrinutost da bi neke vlade na Zapadnom Balkanu mogle smatrati da je kineski autoritarni kapitalizam privlačan.\nAko Severna Makedonija konačno otvori pregovore o pridruživanju sa EU ove godine, njeno zakonodavstvo, uključujući i trgovinske zakone, moraće se u potpunosti uskladiti sa zakonskom strukturom EU poznatom kao acquis communautaire.\nU kontekstu trgovinskih odnosa, ona će morati u potpunosti ispuniti mastriške kriterijume o državnom dugu i poglavlje 5 acquis communautaire, koje reguliše javne nabavke.\nOvo će ograničiti mogućnost zaključivanja ugovora tako što će zaobići redovno zakonodavstvo i procedure, kao što je to bio slučaj sa „Sinohydro“-m.\nTo će takođe sprečiti Severnu Makedoniju da potpiše skupe i unosne poslove zasnovane na privlačnim kreditima koje nudi Peking, i da na taj način izbegava opasnost od povećanja državnog duga.


Na inicijativu Ambasade R. Srbije u Švajcarskoj, Ministarstvo kulture i informisanja je doniralo stručnu literaturu i udžbenike Univerzitetu u Bazelu, na kome se, u okviru slavističkih studija, izučava i srpski jezik.\nDonaciju knjiga je u ime Ministarstva kulture i informisanja predstavnicima Univerziteta u Bazelu uručila ambasador Snežana Janković. Ona je na prigodnoj ceremoniji istakla spremnost naše strane da nastavi saradnju sa Seminarom za slavistiku, pomažući i na druge načine studije srpskog jezika na Univerzitetu u Bazelu.\nU ime Univerziteta, knjige su primili prorektor Univerziteta prof. dr Tomas Grob, koji je i šef Seminara za slavistiku, i dr Ljiljana Rajnkovski, docent za južnoslovenske jezike.\nMeđu doniranim knjigama su Rečnik srpskoga jezika, Normativna gramatika, Pravopis, Etimološki rečnik i još desetak publikacija značajnih za izučavanje srpskog jezika.


Patrijarh Porfirije: Biću prisutan u Baniji i molitvom i fizički\nFoto: Tanjug | Patrijarh Porfirije: Biću prisutan u Baniji i molitvom i fizički\nSrna 27.02.2021 15:30\nMAJSKE POLJANE - Njegova svetost patrijarh srpski Porfirije poručio je danas stanovnicima Banije, stradaloj u razornom zemljotresu, da će biti prisutan na ovom području, ne samo molitvom, već i fizički, te da mu je namjera da se poprave i kuće i pomoćni objekti u kojima ljudi drže stoku.\nNjegova svetost je prenio stanovništvu da Bog, možda, ponekad ponudi iskušenje ljudima da bi kroz materijalnu štetu imali mogućnost da probude u sebi ono što je ljudsko, da prevaziđu skučenost, egoizam, zatvorenost i izađu u susret drugome i spoznaju da će ujedinjeni lako obnoviti materijalnu štetu.\nNovoustoličeni patrijarh, koji je za svoju prvu pastirsku posjetu izabrao Baniju, napomenuo je da je Srpska pravoslavna crkva od pojave zemljotresa do sada pokušavala da bude uz ljude kojima je potrebna pomoć.\n"I to potpuno svesni da je reč o prvoj pomoći i da zapravo pravi istinski angažmani tek predstoje. Naravno, na čelu sa vladikom Gerasimom, koji je episkop gornjokarlovački, i uz pomoć svih dobrih ljudi, na početku grada Beograda, uspeli smo da saberemo određena sredstva i obezbedimo nešto više od sto kontejnera", rekao je patrijarh srpski u obraćanju stanovnicima Banije i novinarima.\nPrema njegovim riječima, ljudi se neprestano javljaju i šalju sredstva, pa mu je namjera da se poprave kuće, ali i pomoćni objekti gdje ljudi drže stoku da bi tako od svog truda nešto i zaradili.\n"Ono što je za mene važno jeste da se i pored nevolja sa kojima su ljudi ovde suočeni, videlo da ljudi bez ljudi ne mogu i da su ljudi ljudima potrebni", rekao je patrijarh Porfirije i dodao se se samo u zajedništvu može imati iskonska radost i iskonski mir.\nPatrijarh je najavio da će, uz pomoć episkopa Gerasima, monaštva i volontera, još više biti prisutan na stradalom području i to ne samo molitvom i dušom, nego i fizički.\nPredviđeno je da Njegova svetost nakon završetka posjeta banijskim porodicama, na povratku u Zagreb zastane u bazi Civilne zaštite Lekenik, gdje se očekuje isporuka dva velika i četiri manja kontejnera, donacija SPC i Ambasade Srbije u Zagrebu.\nIz Srpskog narodnog vijeća su naveli da je ova posjeta nastavak pomoći koju SPC uporno i nesebično od prvog dana nakon potresa šalje stanovnicima Banije, usmjeravanu upravo iz Mitropolije zagrebačko-ljubljanske, s čijeg čela dolazi novi srpski patrijarh, a u koordinaciji s humanitarnom inicijativom SNV-a "Banija je naša kuća".\nLončar: Srbija radi na tome da skine marihuanu sa liste narkotika\nBacio u vatru kesu s ručnim bombama\nOglasili se iz Nuklearne elektrane "Krško" nakon zemljotresa\nNaloženo povlačenje lijeka "Testosteron depo"\nBorbu s kovidom izgubile 32 osobe u Srbiji, zaraženo još 2.965\nLončar: Prema procenama do kolektivnog imuniteta krajem juna\nPotres u blizini Ljubljane: "Kao da je nešto eksplodiralo"\nVučić i Kluge: Srbija globalni lider i primjer humanosti